ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

 บริษัท พรีเมียร์ เทคโนโลยี จำกัด (มหาชน) เป็นบริษัทหนึ่งในกลุ่มบริษัทพรีเมียร์ เดิมชื่อ บริษัท ไทยอีเลคโทรนิค อุตสาหกรรม จำกัด จดทะเบียนก่อตั้งเมื่อ 9 กรกฎาคม 2516 ดำเนินธุรกิจทางด้านการผลิตและจำหน่ายผลิตภัณฑ์ระบบเครื่องเสียงรถยนต์ ผลิตภัณฑ์เครื่องเสียงภายในบ้าน และอุปกรณ์อิเล็กทรอนิกส์อื่นๆ จดทะเบียนแปรสภาพเป็นบริษัทมหาชนจำกัด เมื่อ 30 พฤศจิกายน 2535 ต่อมาเปลี่ยนชื่อเป็น บริษัท พรีเมียร์ เอ็นจิเนียริ่ง แอนด์ เทคโนโลยี่ จำกัด (มหาชน) เมื่อวันที่ 17 มีนาคม 2548 

 ในช่วงปลายปี 2548 บริษัทได้ทำการปรับแนวทางธุรกิจใหม่ ประกอบธุรกิจลงทุนในธุรกิจเทคโนโลยีสารสนเทศเป็นธุรกิจหลักผ่านบริษัทย่อย คือ บริษัท ดาต้าโปร คอมพิวเตอร์ ซิสเต็มส์ จำกัด (ชื่อย่อ “DCS”) เนื่องจากเป็นธุรกิจที่มีการขยายตัวอย่างต่อเนื่อง และเป็นธุรกิจที่ให้ผลกำไรกับบริษัทมาตลอด และได้เปลี่ยนชื่อเป็น บริษัท พรีเมียร์ เทคโนโลยี จำกัด (มหาชน) (ชื่อย่อ “PT”) เมื่อวันที่ 27 ตุลาคม 2549

 ในปี 2554 บริษัทได้ลงทุนในที่ดินและอาคารสำนักงาน “อาคารพรีเมียร์เพลซ” และทำการปรับปรุงอาคารทั้งภายนอกและภายในอาคาร เพื่อใช้ประโยชน์เป็นสำนักงานและใช้ในการประกอบกิจการให้บริการเป็นศูนย์ข้อมูลสำรองแก่ลูกค้าของบริษัทย่อย และนำพื้นที่บางส่วนให้บุคคลอื่นเช่า 

วิสัยทัศน์และพันธกิจ

ในปี 2560 คณะกรรมการได้มีมติให้คงวิสัยทัศน์และพันธกิจไว้เช่นเดิม ดังนี้

วิสัยทัศน์ (Vision)

มุ่งเน้นในการลงทุนและประกอบธุรกิจเทคโนโลยีสารสนเทศแบบครบวงจรที่มีความเป็นมืออาชีพ
มีผลิตภัณฑ์และบริการที่ดีเลิศ สร้างความสมดุลให้กับธุรกิจ พนักงาน และสังคม

พันธกิจ (Mission)

ธุรกิจเทคโนโลยีสารสนเทศ

-   ขายสินค้าและให้บริการด้านเทคโนโลยีสารสนเทศอย่างมีคุณภาพ

-   นำเสนอแนวความคิดใหม่ พัฒนาคุณภาพชีวิต สังคม และสิ่งแวดล้อม

-   ดำเนินธุรกิจในรูปแบบที่ได้ประโยชน์ร่วมกันทั้งพนักงาน องค์กร และสังคม

-   ผสมผสานความรู้และความสามารถเพื่อร่วมคิดร่วมสร้าง

-   ดำเนินงานตามหลักธรรมาภิบาล และยึดหลักคุณธรรมจรรยาบรรณด้วยวิถีแบบไทยที่ดีงาม

ธุรกิจให้เช่าอาคารสำนักงาน

-   มุ่งเน้นคุณภาพและมาตรฐานในการบริการและระบบสาธารณูปโภคที่เกื้อหนุนต่อความสำเร็จทางธุรกิจแก่คู่ค้าและผู้เช่าพื้นที่ควบคู่ไปกับการสร้างความสัมพันธ์ในทางธุรกิจอย่างยั่งยืนและยาวนาน

-   เป็นอาคารสำนักงานที่ใส่ใจต่อสังคม ชุมชน และสิ่งแวดล้อมโดยรอบ
    โดยพัฒนาอาคารสำนักงานอย่างต่อเนื่องเพื่อใช้ทรัพยากรทางธรรมชาติอย่างประหยัด
    เกิดประสิทธิภาพสูงสุด และเป็นมิตรต่อสิ่งแวดล้อม

การเปลี่ยนแปลงและพัฒนาการที่สำคัญในปี 2558-2560 มีดังนี้

1.  บริษัทมีการเปลี่ยนแปลงโครงสร้างการถือหุ้น การจัดการ
    หรือการประกอบธุรกิจอย่างมีนัยสำคัญในช่วง 3 ปีที่ผ่านมาดังนี้

  1.1 การเปลี่ยนแปลงทุนจดทะเบียนและทุนที่ออกจำหน่ายของบริษัท

  เมื่อวันที่ 26 เมษายน 2560 ที่ประชุมสามัญผู้ถือหุ้นของบริษัทได้มีมติอนุมัติดังต่อไปนี้

-   ลดทุนจดทะเบียนของบริษัทจาก 142,440,489 บาท ลงเหลือ 141,944,471 บาท
    (หุ้นสามัญจำนวน 141,944,471 หุ้น มูลค่าที่ตราไว้หุ้นละ 1 บาท)
    โดยการตัดหุ้นสามัญที่ยังไม่ได้ออกจำหน่ายจำนวน 496,018 หุ้น มูลค่าที่ตราไว้หุ้นละ 1 บาท

-   เพิ่มทุนจดทะเบียนของบริษัทจาก 141,944,471 บาท เป็น 283,888,942 บาท
    (หุ้นสามัญจำนวน 283,888,942 หุ้น มูลค่าที่ตราไว้หุ้นละ 1 บาท)
    โดยการออกหุ้นสามัญจำนวน 141,944,471 หุ้น มูลค่าที่ตราไว้หุ้นละ 1 บาท
    เพื่อรองรับการจ่ายเงินปันผลให้แก่ผู้ถือหุ้น

ซึ่งบริษัทได้จดทะเบียนการเพิ่มทุนกับกระทรวงพาณิชย์เมื่อวันที่ 18 พฤษภาคม 2560

2.  การจ่ายปันผล

  ที่ประชุมสามัญผู้ถือหุ้นของบริษัทเมื่อวันที่ 26 เมษายน 2560
  ได้มีมติอนุมัติเรื่องการจ่ายปันผลประจำปี 2559 ให้กับผู้ถือหุ้นในเดือนพฤษภาคม 2560 ดังต่อไปนี้

  ก) จ่ายปันผลเป็นหุ้นสามัญของบริษัทจำนวน 141,944,471 หุ้น มูลค่าหุ้นที่ตราไว้เท่ากับ 1 บาท
  ในอัตรา 1 หุ้นเดิมต่อ 1 หุ้นปันผล รวมมูลค่า 141,944,471 บาท
  คิดเป็นอัตราการจ่ายเงินปันผล 1 บาทต่อหุ้น

  ข) จ่ายปันผลเป็นเงินสดอัตราหุ้นละ 0.88 บาท คิดเป็นจำนวนเงิน 124,911,134.48 บาท

  รวมเป็นการจ่ายปันผลในอัตราหุ้นละ 1.88 บาท คิดเป็นจำนวนเงินรวมทั้งสิ้น
  266,855,605.48 บาท และจ่ายเงินปันผลระหว่างกาลจากผลการดำเนินงวด 6 เดือน
  ตั้งแต่วันที่ 1 มกราคม 2560 ถึงวันที่ 30 มิถุนายน 2560 ให้กับผู้ถือหุ้นในอัตรา 0.12
  บาทต่อหุ้น เป็นจำนวนเงินรวมทั้งสิ้น 17,033,336.52 บาท ในเดือนกันยายน 2560

3.  รับเงินปันผลจากผลการดำเนินงานประจำปี 2559 ของบริษัทย่อย: บริษัท ดาต้าโปร
    คอมพิวเตอร์ ซิสเต็มส์ จำกัด จำนวน 150,000,000.00 บาท ในเดือนพฤษภาคม 2560

2. ปี 2560 บริษัทได้ทำการปรับปรุงอาคารพรีเมียร์เพลซทั้งภายนอกภายใน ได้แก่
การปรับปรุงลานจอดรถ แสงไฟส่องสว่างรอบอาคาร การปรับปรุงระบบสุขาภิบาล
การปรับปรุงห้องน้ำคนพิการและการติดตั้งสัญญาณแจ้งเหตุเพลิงไหม้ รวมทั้งสิ้น 3.18 ล้านบาท

3. บริษัทได้มีการแบ่งพื้นที่ในอาคารพรีเมียร์เพลซ 11,295.00 ตารางเมตร เป็นพื้นที่เช่า
9,688.05 ตารางเมตร ปัจจุบันมีผู้เช่าแล้ว 7,898.05 ตารางเมตร
โดยบริษัทย่อยเป็นผู้เช่าเพื่อใช้ในการประกอบกิจการเป็นศูนย์ข้อมูลสำรองแก่ลูกค้า จำนวน
4,766.00 ตารางเมตร ส่วนที่เหลือเป็นผู้เช่ารายอื่น

4. บริษัทได้รับการประเมินคุณภาพการจัดประชุมสามัญผู้ถือหุ้น ประจำปี 2560
จากสมาคมส่งเสริมผู้ลงทุนไทย
ตามภารกิจที่ได้รับมอบหมายจากสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) อยู่ในเกณฑ์ “ดีเลิศ” ด้วยคะแนนเต็ม 100 คะแนน เป็นระยะเวลาติดต่อกัน 4 ปี
ตั้งแต่ปี 2557 ถึงปี 2560 โดยบริษัทเป็น 1 ใน 114 บริษัทที่ได้รับคะแนนเต็ม 100 คะแนน
จากบริษัทจดทะเบียนที่เข้าร่วมโครงการทั้งสิ้น 618 บริษัท

5. บริษัทได้รับการประเมินจากสมาคมส่งเสริมสถาบันกรรมการบริษัทไทย (IOD)
เรื่องการกำกับดูแลกิจการของบริษัทจดทะเบียน ประจำปี 2560
โดยบริษัทได้รับคะแนนเฉลี่ยอยู่ในระดับร้อยละ 80-89 หรือระดับดีมาก เป็นระยะเวลาติดต่อกัน 6
ปี ตั้งแต่ปี 2555 ถึงปี 2560 ซึ่งระดับคะแนนที่บริษัทได้รับนั้นจัดอยู่ใน “Top Quartile”
ในกลุ่มบริษัทที่มี Market Capitalization 1,000-2,999 ล้านบาท
โดยบริษัทจดทะเบียนที่เข้าร่วมสำรวจในปี 2560 มีจำนวนทั้งสิ้น 620 บริษัท

6.
บริษัทได้รับการรับรองการต่ออายุเป็นสมาชิกแนวร่วมปฏิบัติของภาคเอกชนไทยในการต่อต้านทุจริตจากคณะกรรมการแนวร่วมปฏิบัติของภาคเอกชนไทยในการต่อต้านทุจริต
เมื่อวันที่ 25 พฤษภาคม 2560

7. บริษัทได้รับการประเมินเป็น 1 ใน 100
หลักทรัพย์ที่มีความโดดเด่นในการดำเนินธุรกิจอย่างยั่งยืน (ESG100) ประจำปี 2560
จากสถาบันไทยพัฒน์

8. บริษัทย่อยได้รับการคัดเลือกให้เป็นผู้ให้บริการในด้านต่างๆ แก่ลูกค้า
รวมถึงได้รับการรับรองและรางวัลต่างๆ จากองค์กร หน่วยงาน และบริษัทคู่ค้า อาทิ

-   ได้รับรางวัล Thailand ICT Excellent Awards สาขา Innovation Projects
    จากสมาคม การจัดการธุรกิจแห่งประเทศไทย จากผลงาน Adaptive In-Store Radio

-   ได้รับรางวัล Cisco Enterprise Networking Partner of the Year จากบริษัท
    ซิสโก้ ซิสเต็มส์ จำกัด

-   ได้รับรางวัล Best Dealer Award จากบริษัท วีเอสที อีซีเอส (ประเทศไทย) จำกัด

-   ได้รับรางวัล Top Partner Award และ Best Performance Award จาก แคสเปอร์สกี้
    (Kaspersky)

-   ได้รับรางวัล First Runner-up Active Partner จากแรพพิดเซเว่น (Rapid7)

-   ได้รับการแต่งตั้งให้เป็น Platinum Partner จาก เดล อีเอ็มซี ( DellEMC,)

-   ได้รับการแต่งตั้งให้เป็น Platinum Partner จาก ฟอร์สพอยท์ (ForcePoint)

-   ได้รับการแต่งตั้งให้เป็น Gold Partner จาก ไซเบอร์อาร์ค (CyberArk)

-   ได้รับการแต่งตั้งให้เป็น Authorized Partner จาก โซลาร์วินด์ (SolarWind)

-   ได้รับความไว้วางใจจากสื่อทีวีดิจิตัลขนาดใหญ่ในการเลือกใช้ผลิตภัณฑ์และบริการด้าน Server
    & Storage และการบริหารจัดการข้อมูลสื่อ (Media Content)
    แบบครบวงจรอย่างต่อเนื่อง

-   ได้รับความไว้วางใจจากบริษัทผู้บริหารสื่อในร้านค้าสะดวกซื้อ
    ให้เป็นผู้ให้บริการติดตั้งและดูแลระบบสื่อดิจิตัลในร้านสะดวกซื้อทั่วประเทศ

-   ได้รับความไว้วางใจจากบริษัทชั้นนำในประเทศไทยในการเลือกใช้ผลิตภัณฑ์และบริการต่างๆ
    เพื่อเพิ่มศักยภาพทางด้านเทคโนโลยีสารสนเทศ อาทิ

    -   IBM, HP และ Dell Server & Storage เพื่อเพิ่มศักยภาพและความจุของ Server
        และ Storage รวมถึงการปรับปรุงคุณสมบัติของผลิตภัณฑ์ในรุ่นใหม่ ๆ
        ให้สามารถรองรับกับระบบงานที่เปลี่ยนแปลงไป

    -   อุปกรณ์เครือข่ายสำหรับองค์กรและศูนย์สำรองข้อมูลระดับองค์กร

    -   BMC Control M
        เพื่อการบริหารจัดการปริมาณงานภาคบริการในศูนย์ข้อมูลสำหรับธุรกิจบริการทางการเงิน

    -   Visualization Solution เพื่อการจัดการระบบคอมพิวเตอร์เสมือน

    -   ระบบงานเพื่อการรักษาความปลอดภัยของข้อมูล (Security Infrastructure
        Software)

    -   Mimix Software และบริการ
        เพื่อสนับสนุนการทำแผนสำรองฉุกเฉินขององค์กรด้วยการสำรองข้อมูลแบบ Real Time

    -   บริการศูนย์สำรองข้อมูลและสำนักงานสำรองฉุกเฉิน

    -   อุปกรณ์มัลติมีเดีย Projector, LED & LCD Display และ CCTV สำหรับโรงแรม
        โรงละคร งานนิทรรศการขนาดใหญ่ ศูนย์ประชุมและสัมมนา
        รวมถึงการนำไปใช้ในภาคการศึกษาของสถาบันการศึกษาชั้นนำ

    -   บริการด้านการเผยแพร่ข้อมูลดิจิตัลเพื่อการสื่อสาร สำหรับสถาบันการศึกษาชั้นนำ
        และสถานพยาบาลที่มีชื่อเสียง

    -   ดี-เวิร์ค (D-Work)
        ระบบงานบริหารทรัพยากรบุคคลที่ถูกพัฒนาโดยบริษัทย่อยให้บริการแก่องค์กรชั้นนำ
        ทั้งในรูปแบบการขายซอฟท์แวร์ และบริการรายเดือน (Software as a Service)

    -   บริการถ่ายทอดสดงาน บริษัทจดทะเบียนพบนักลงทุน (SET Opportunity Day)

โครงสร้างการถือหุ้นของบริษัทในบริษัทย่อย

ความสัมพันธ์กับกลุ่มธุรกิจของผู้ถือหุ้นใหญ่

- ไม่มี –

2. ลักษณะการประกอบธุรกิจ

โครงสร้างรายได้

โครงสร้างรายได้ของบริษัทและบริษัทย่อยในช่วง 3 ปีที่ผ่านมา

หน่วย : ล้านบาท

  ---------------------------------------------------------------------------------------------------------------------
  ผลิตภัณฑ์ /บริการ                 ดำเนินการโดย   % การถือหุ้นของบริษัท 2560               2559               2558       
  ----------------------------- ------------- ---------------- ---------- ------- ---------- ------- ---------- -------
                                                               รายได้      %       รายได้      %       รายได้      %

  รายได้จากการขายและบริการ                                                                                        

  - กลุ่มผลิตภัณฑ์ฮาร์ดแวร์ และซอฟต์แวร์ DCS           100.00           2,132.15   69.1    1,768.51   67.1    1,387.50   63.0

  - กลุ่มการบริการ                 DCS           100.00           935.36     30.3    851.85     32.4    799.00     36.3

  - ค่าเช่าและค่าบริการอาคารสำนักงาน PT                             19.47      0.6     14.10      0.5     14.80      0.7

  รวมรายได้จากการขายและบริการ                                    3,086.98   100.0   2,634.46   100.0   2,201.30   100.0
  ---------------------------------------------------------------------------------------------------------------------

หมายเหตุ : DCS หมายถึง บริษัท ดาต้าโปร คอมพิวเตอร์ ซิสเต็มส์ จำกัด

2.1 ลักษณะผลิตภัณฑ์หรือบริการ

 ปัจจุบัน บริษัทดำเนินธุรกิจหลักคือ ลงทุนในธุรกิจเทคโนโลยีสารสนเทศ และให้เช่าอาคารสำนักงาน มีบริษัทย่อย 1 บริษัท คือ บริษัท ดาต้าโปร คอมพิวเตอร์ ซิสเต็มส์ จำกัด ซึ่งดำเนินธุรกิจเป็นผู้ให้บริการเทคโนโลยีสารสนเทศแบบครบวงจร (Total Enterprise Solution and Service Provider) มีผลิตภัณฑ์ที่บริษัทย่อยพัฒนาขึ้นเองและผลิตภัณฑ์ที่ได้รับการแต่งตั้งให้เป็นผู้แทนจำหน่ายจากบริษัทชั้นนำของโลก รวมถึงการให้บริการทางด้านเทคโนโลยีสารสนเทศด้านต่างๆ และลงทุนจดทะเบียนจัดตั้ง Datapro Computer Systems (Myanmar) Company Limited ในสาธารณรัฐแห่งสหภาพเมียนมาร์ เพื่อประกอบธุรกิจในการให้บริการเกี่ยวกับระบบคอมพิวเตอร์ โดยแบ่งกลุ่มผลิตภัณฑ์ออกเป็น 3 กลุ่ม ดังนี้

1. กลุ่มผลิตภัณฑ์ฮาร์ดแวร์

2. กลุ่มผลิตภัณฑ์ซอฟต์แวร์

3. กลุ่มงานบริการ

1. กลุ่มผลิตภัณฑ์ฮาร์ดแวร์ ประกอบด้วย

1) ผลิตภัณฑ์เทคโนโลยีสารสนเทศ (IT Products)

-   คอมพิวเตอร์ และหน่วยเก็บข้อมูล (Server & Storage) จาก ไอบีเอ็ม (IBM) เดลล์
    (Dell) ซิสโก้ ซิสเต็มส์ (Cisco Systems) โบรเคด (Brocade) นูทานิกซ์ (Nutanix)
    เลอโนโว่ (Lenovo) และ ฮิวเลตต์-แพคการ์ด (Hewlett-Packard)

-   อุปกรณ์และระบบพื้นฐานเครือข่ายคอมพิวเตอร์สำหรับองค์กร (Network Infrastructure)
    และสำหรับศูนย์สำรองข้อมูล (Data Center Infrastructure) จาก ซิสโก้ ซีสเต็มส์
    (Cisco Systems) และ เอพีซี (APC)

-   อุปกรณ์พื้นฐานเพื่อการรักษาความปลอดภัยบนเครือข่ายคอมพิวเตอร์ (Security
    Infrastructure) จาก ซิสโก้ ซิสเต็มส์ (Cisco Systems) บลูโค้ต (Blue Coat)
    เว็บเซ็นส์ (Websense) อิมเพอร์วา (Imperva) เอฟไฟว์ (F5) ไซแมนเท็ค
    (Symantec) แม็คอาฟี (McAfee) พาโล อัลโต (Palo Alto) เดล (Dell)
    ฮิวเลตต์-แพคการ์ด (Hewlett-Packard) อาร์เอสเอ (RSA) วาสโก้ (Vasco) ไซเบอร์
    อารค์ (Cyber Ark) ไอบีเอ็ม (IBM) เทร็นไมโคร (Trend Micro) ซิทริกซ์
    (CiTrix)ไมโครโฟกัส (Micro Focus) และ เช็คพอยท์ (Check Point)

-   อุปกรณ์เพื่อการบริหารการสื่อสารด้วยภาพและเสียงผ่านเครือข่าย (Voice and Unified
    Communications Products) จาก ซิสโก้ ซิสเต็มส์ (Cisco Systems)

-   อุปกรณ์เสริมและอุปกรณ์ต่อพ่วงอื่นๆ อาทิ เครื่องพิมพ์เทปบันทึกข้อมูลจาก ไอบีเอ็ม (IBM)
    เดลล์ (Dell) ฮิวเลตต์-แพคการ์ด (Hewlett-Packard) เลอโนโว่ (Lenovo)
    และอิเมชั่น (Imation)

-   อุปกรณ์สำรองไฟฟ้าฉุกเฉิน หรือ UPS จาก เอพีซี (APC)

2) ผลิตภัณฑ์มัลติมีเดีย (Multimedia Products)

-   เครื่องฉายภาพ (Projector) ระบบ LCD, DLPและ LCOS จากแคนนอน (Canon)
    พานาโซนิค (Panasonic) และ ฮิตาชิ (Hitachi)

-   เครื่องฉายภาพจากวัตถุ 3 มิติ (Visualizer) จาก เอเวอร์ วิชั่น (Aver Vision)
    เอลโม (Elmo) ราซ (Razr) และ ซัมซุง (Samsung)

-   จอรับภาพจาก แกรนด์วิว (Grand view) ดาไลท์ (Dalite) เวอร์เทคซ์ (Vertex) และ
    ราสซ์ (Razr)

-   กล้องวงจรปิด (CCTV) และกล้องวงจรปิดผ่านระบบเครือข่าย (IP Camera) จาก แคนนอน
    (Canon) แอลจี (LG) เอเวอร์ วิชั่น (Aver Vision) พานาโซนิค (Panasonic)
    และซัมซุง (Samsung)

-   กระดานอิเล็กทรอนิกส์ (Interactive Board) จากฮิตาชิ (Hitachi) และ พานาโซนิค
    (Panasonic)

-   ชุดอุปกรณ์เพื่อการประชุมผ่านวิดีโอ (Video Conference) จาก เอเวอร์ วิชั่น (Aver
    Vision) และ พานาโซนิค (Panasonic)

-   อะไหล่สำหรับทุกผลิตภัณฑ์มัลติมีเดียที่บริษัทย่อยเป็นตัวแทนจำหน่าย

3) อุปกรณ์เพื่อการสื่อสารข้อมูลระบบดิจิตัลผ่านระบบเครือข่ายความเร็วสูง (Digital Content
Products) ซึ่งบริษัทย่อยเป็นผู้นำมาพัฒนาเอง

2. กลุ่มผลิตภัณฑ์ซอฟต์แวร์ ประกอบด้วย

1) ซอฟต์แวร์ระบบงานธุรกิจและระบบบริหารองค์กร (Business Application Software)

-   ซอฟต์แวร์บริหารงานบุคคลที่บริษัทพัฒนาขึ้นเอง (Human Capital Management)

-   ซอฟท์แวร์เพื่อการบริหารข้อมูลผ่านระบบเครือข่ายความเร็วสูงที่บริษัทพัฒนาขึ้นเอง (Digital
    Content Management Software)

2) ระบบปฏิบัติการและฐานข้อมูล (Operating System and Database)

-   ซอฟต์แวร์ระบบฐานข้อมูล (Database) จาก ไอบีเอ็ม (IBM) ออราเคิล (Oracle)
    และไมโครซอฟท์ (Microsoft)

-   ระบบปฏิบัติการ (Operating Systems) จาก ไอบีเอ็ม (IBM) ไมโครซอฟท์
    (Microsoft) และ ลินุคซ์ (Linux)

3) ซอฟท์แวร์เครื่องมืออรรถประโยชน์ (Tools & Utilities Software)

-   ซอฟต์แวร์บริหารงานเทคโนโลยีสารสนเทศ (IT Service Management Software)
    จากบีเอ็มซี (BMC)

-   ซอฟท์แวร์ระบบงานอัตโนมัติเพื่อการบริหารงานศูนย์สำรองข้อมูล (Data Center
    Automation) จาก บีเอ็มซี (BMC)

-   ซอฟท์แวร์เพื่อการบริหารระบบคอมพิวเตอร์ขนาดใหญ่ (Mainframe Solution) จาก
    บีเอ็มซี (BMC)

-   ซอฟท์แวร์ระบบงานอัตโนมัติเพื่อการบริการจัดการปริมาณงาน (Workload Automation)
    จาก บีเอ็มซี (BMC)

-   ซอฟท์แวร์เพื่อการพัฒนาระบบงาน (Application and Development Tools) จาก
    ไอบีเอ็ม (IBM)

-   ซอฟท์แวร์เพื่อการสำรองและกู้ข้อมูล (Backup and Recovery Software และ High
    Availability Software) จาก ฮิวเลตต์-แพคการ์ด (Hewlett-Packard) ไอบีเอ็ม
    (IBM) ออราเคิล (Oracle) ไซแมนเทค (Symantec) ซีเอ (CA) วีม (Veeam)
    และวิชั่น (Vision)

-   ซอฟต์แวร์เพื่อการบริหารจัดการเทคโนโลยีสารสนเทศพื้นฐาน (Infrastructure
    Management) จาก บีเอ็มซี (BMC)

-   ซอฟท์แวร์พื้นฐานเพื่อการรักษาความปลอดภัยบนเครือข่ายคอมพิวเตอร์ (Security
    InfrastructureSoftware) จากซิสโก้ ซิสเต็มส์ (Cisco Systems) เว็บเซ็นส์
    (Websense) อิมเพอร์วา (Imperva) เอฟไฟว์ (F5) ไซแมนเท็ค (Symantec) แม็คอาฟี
    (McAfee) พาโล อัลโต (Palo Alto) เดล (Dell) ฮิวเลตต์-แพคการ์ด
    (Hewlett-Packard)ไซเบอร์ อารค์ (Cyber Ark) ไอบีเอ็ม (IBM) เทร็นไมโคร
    (Trend Micro) ไมโครซอฟท์ (Microsoft) แคสเปอร์สกี้ (Kaspersky) อาร์เอสเอ
    (RSA) วาสโก้ (Vasco) และ เช็คพอยท์ (Check Point)

-   ซอฟท์แวร์จดหมายอิเลคทรอนิค (Email) จาก ไมโครซอฟท์ (Microsoft)

-   ซอฟท์แวร์เพื่อการบริหารระบบเครือข่าย (Network Management) จาก ซิสโก้ ซิสเต็มส์
    (Cisco Systems) ซีเอ (CA) และโซลาร์วินด์ (Solar Wind)

-   ซอฟต์แวร์เพื่อการจัดการและควบคุมเครื่องคอมพิวเตอร์จากศูนย์บริการ (Remote Support)
    จาก บอมการ์ (Bomgar)

-   ระบบคอมพิวเตอร์เสมือนจริง (Virtualization Software) จาก ไมโครซอฟท์
    (Microsoft) และวีเอ็มแวร์ (VMWare)

3. กลุ่มงานบริการ ประกอบด้วย

-   บริการหลังการขายในทุกผลิตภัณฑ์ที่บริษัทเป็นผู้พัฒนาหรือเป็นตัวแทนจำหน่าย

-   บริการ SaaS (Software as a Service)

-   บริการศูนย์คอมพิวเตอร์และศูนย์สำรองข้อมูล (Data Center & Disaster Recovery
    Center)

-   บริการสำนักงานสำรองฉุกเฉิน (Office Continuity Service)

-   บริการไอทีเอาต์ซอร์ส (IT Managed Service)

-   บริการบำรุงรักษารายปีสำหรับอุปกรณ์ฮาร์ดแวร์และซอฟท์แวร์ (Annual Maintenance
    Services)

-   บริการสัญญาป้องกันความเสียหายของอุปกรณ์คอมพิวเตอร์ (Preventive Maintenance)

-   ให้คำปรึกษาการจัดการระบบห้องเครื่องคอมพิวเตอร์ขนาดใหญ่
    และการวางแผนการสำรองข้อมูลฉุกเฉิน

-   บริการการทดสอบระบบความปลอดภัยของข้อมูลในเครือข่ายองค์กร

-   บริการให้เช่าใช้ผลิตภัณฑ์ฮาร์ดแวร์ อุปกรณ์เทคโนโลยีสารสนเทศ และอุปกรณ์มัลติมีเดีย

-   บริการเดินสายและติดตั้งอุปกรณ์เครือข่ายและอุปกรณ์สำรองไฟฟ้า

-   บริการพัฒนาโปรแกรมประยุกต์

-   บริหารและจัดการสื่อข้อมูลผ่านเครือข่ายความเร็วสูง อาทิ การผลิตสื่อดิจิตัล
    การถ่ายทอดสดสัญญาณภาพและเสียง

 2.2 การตลาดและการแข่งขัน

นโยบายการตลาด

บริษัทและบริษัทย่อยเน้นนโยบายการตลาดโดยการให้บริการที่มีคุณภาพดีที่สุดสำหรับลูกค้าเพื่อส่งเสริมความสำเร็จในการดำเนินธุรกิจของลูกค้าด้วยการเป็นผู้ให้บริการเทคโนโลยีสารสนเทศแบบครบวงจร
ตามความต้องการของลูกค้า (Customer Needs) ทั้งลูกค้าเดิมและลูกค้าใหม่อย่างต่อเนื่อง
ไม่ว่าจะเป็นการใช้ฮาร์ดแวร์และซอฟต์แวร์จากเจ้าของผลิตภัณฑ์ที่มีความแข็งแกร่ง
มีการวิจัยและพัฒนาอยู่ตลอดเวลา
หรือซอฟต์แวร์ที่พัฒนาขึ้นเองเพื่อการสร้างมูลค่าเพิ่มให้สอดคล้องตามความต้องการของลูกค้าอย่างครบถ้วน
ด้วยศูนย์ข้อมูลและศูนย์สำรองข้อมูลที่สมบูรณ์แบบ
เพื่อการบริการด้านคลาวด์คอมพิวติ้งและบริการด้านเอาต์ซอร์สที่หลากหลายตามความต้องการของลูกค้า
ด้วยบุคลากรที่มีคุณภาพและประสบการณ์สูงในการให้บริการและคำปรึกษาแก่ลูกค้าที่แตกต่างจากผู้ประกอบการรายอื่นและสอดคล้องกับความต้องการของลูกค้าด้วยเทคโนโลยีทั้งรุ่นปัจจุบันและรุ่นที่ผ่านมา

-   กลยุทธ์การตลาด

บริษัทและบริษัทย่อยมุ่งเน้นการให้บริการกับลูกค้าในการสร้างความแข็งแกร่งและความสำเร็จให้แก่ธุรกิจของลูกค้า
โดยมีทีมงานด้านการขายและด้านการตลาดที่มีความรู้ ความเข้าใจในผลิตภัณฑ์เป็นอย่างดี
สามารถให้คำแนะนำ ให้ข้อมูลของผลิตภัณฑ์และการบริการ
โดยมุ่งเน้นที่ประโยชน์สูงสุดที่ลูกค้าจะได้รับเป็นหลักรวมถึงการสร้างความสัมพันธ์ที่ดีและการให้บริการอย่างต่อเนื่องในระยะยาว
โดยมีกลยุทธ์ดังนี้

1)
การพัฒนาและคงไว้ซึ่งกระบวนการทำงานในการให้บริการให้ได้ตามมาตรฐานที่เป็นที่ยอมรับในระดับสากล
อาทิ ISO 20000 เรื่องการให้บริการทางด้านเทคโนโลยีสารสนเทศ และ ISO 27001
เรื่องความปลอดภัยของข้อมูล

2) การสร้างความพร้อมเข้าสู่ตลาดผู้ให้บริการคลาวด์คอมพิวติ้ง (Cloud Computing Service
Provider) ที่มีพร้อมทั้งศูนย์คอมพิวเตอร์ที่ได้มาตรฐาน อุปกรณ์คอมพิวเตอร์ ระบบเครือข่าย
และระบบรักษาความปลอดภัย รวมทั้งระบบงานที่ใช้บนคลาวด์ หรือ Software as a Service
ที่ให้ผู้ใช้งานใช้บริการและชำระค่าบริการเป็นรายเดือนตามปริมาณการใช้งานจริง (Pay per
use)

3) การมีผลิตภัณฑ์และบริการที่แข็งแกร่งและครบถ้วน เพื่อครอบคลุมธุรกิจทุกด้านของลูกค้า

4) การขยายการให้บริการด้วยการบริการประเภทใหม่และการพัฒนาแบบตัวอย่างสำหรับธุรกิจ
(Business Model) ในรูปแบบของงานบริการมากขึ้น

5) การสร้างพันธมิตรกับผู้ให้บริการเทคโนโลยีสารสนเทศรายอื่น
ทั้งภายในประเทศและประเทศเพื่อนบ้าน
เพื่อร่วมนำเสนอสินค้าและบริการที่พร้อมสำหรับองค์กรหรือภาคอุตสาหกรรมขนาดใหญ่ทั้งในประเทศและประเทศใกล้เคียง
การสร้างพันธมิตรกับผู้ประกอบการธุรกิจที่สำคัญเพื่อเป็นแม่แบบในการให้บริการเทคโนโลยีสารสนเทศ
อาทิ ธุรกิจสถานพยาบาล สถาบันการศึกษา นิคมอุตสาหกรรม โรงแรม ร้านอาหาร และร้านกาแฟ
เป็นต้น

  6) การพัฒนาและเป็นเจ้าของทรัพย์สินทางปัญญา เพื่อการขยายธุรกิจในการให้บริการให้ครบถ้วน
  อาทิ ด้านทรัพยากรบุคคล ด้านงานบัญชีและการเงิน เป็นต้น

  7) การมีบุคลากรที่มีความเชี่ยวชาญสูงและได้รับประกาศนียบัตรซึ่งเป็นที่ยอมรับในระดับสากล
  เพื่อสร้างความเชื่อมั่นและสามารถตอบสนองความต้องการของลูกค้าได้อย่างมีประสิทธิภาพและสร้างความพึงพอใจให้กับลูกค้า

  8)
  การร่วมมือกับสถาบันการศึกษาเพื่อวางแผนและพัฒนาในการขยายและเพิ่มประสิทธิภาพของบุคลากรเพื่อรองรับการให้บริการและการพัฒนาซอฟต์แวร์ตามความต้องการของลูกค้าทั้งในและต่างประเทศ

  9) การมุ่งเน้นการส่งมอบบริการที่มีคุณภาพดีที่สุดสำหรับลูกค้า (Best Quality Service
  Provider)

-   ลักษณะลูกค้าและกลุ่มเป้าหมาย

บริษัทและบริษัทย่อยมีลูกค้าและกลุ่มเป้าหมายเป็นองค์กรภาคเอกชนและรัฐวิสาหกิจตั้งแต่ขนาดกลางไปถึงขนาดใหญ่
เช่น สถาบันการเงิน ธุรกิจการบริการ ธุรกิจประกันภัย ธุรกิจการขนส่งและการคมนาคม
ธุรกิจการสื่อสารและโทรคมนาคม ธุรกิจอสังหาริมทรัพย์ ธุรกิจสื่อสารมวลชนและการโฆษณา
ธุรกิจยานยนต์ ธุรกิจสินค้าอุปโภคและบริโภค ธุรกิจปิโตรเคมี ธุรกิจเสื้อผ้าและสิ่งทอ เป็นต้น
ทั้งนี้กลุ่มเป้าหมายในการขยายฐานลูกค้ามี ดังนี้

1)  กลุ่มลูกค้าในนิคมอุตสาหกรรมต่างๆ
    ด้วยการสร้างพันธมิตรกับเจ้าของนิคมอุตสาหกรรมเพื่อให้บริการกับบริษัทและโรงงานต่างๆ
    ที่อยู่ภายในนิคมอุตสาหกรรม

2)  กลุ่มลูกค้าต่างประเทศที่มีธุรกิจในประเทศไทย
    ด้วยการสร้างพันธมิตรกับผู้ให้บริการต่างประเทศที่ขาดบุคลากรที่มีประสบการณ์ในการให้บริการในประเทศไทย

3)  กลุ่มลูกค้าต่างประเทศที่มีความต้องการเฉพาะด้าน
    ด้วยการสร้างพันธมิตรกับสถาบันการศึกษาเพื่อพัฒนาบุคลากรร่วมกันในการพัฒนาซอฟต์แวร์ให้สอดคล้องกับความต้องการ

4)  กลุ่มอุตสาหกรรมเทคโนโลยีขั้นสูง ด้วยการพัฒนาแบบตัวอย่าง (Business Model)
    ร่วมกับเจ้าของผลิตภัณฑ์และผู้เชี่ยวชาญในอุตสาหกรรมนี้โดยเฉพาะ
    เพื่อการติดตั้งที่รวดเร็วให้กับลูกค้า

5)  กลุ่มลูกค้าอุตสาหกรรมและธุรกิจการให้บริการต่างๆ
    ที่มีความต้องการเพิ่มประสิทธิภาพการทำงาน
    ด้วยการเป็นพันธมิตรกับผู้จัดจำหน่ายเพื่อการให้บริการที่สอดคล้องกับความต้องการของลูกค้า

6)  กลุ่มลูกค้าต่างประเทศ
    ซึ่งยังคงมีความต้องการด้านการบริการและการพัฒนาซอฟต์แวร์ด้วยภาษาในรุ่นต่างๆ เช่น
    กลุ่มลูกค้าในประเทศญี่ปุ่น เป็นต้น

7)  กลุ่มลูกค้าองค์กรต่างประเทศที่ประกอบธุรกิจในอุตสาหกรรมหนักในประเทศไทยและประสงค์จะใช้บริการเอาต์ซอร์ส

8)  กลุ่มลูกค้าธุรกิจการเงิน ธนาคาร และประกัน

9)  กลุ่มลูกค้าและคู่ค้าในสาธารณรัฐแห่งสหภาพเมียนมาร์ เช่น ธุรกิจสื่อสารและโทรคมนาคม
    ธุรกิจเทคโนโลยีสารสนเทศ สถาบันการเงิน และธุรกิจโรงแรม เป็นต้น

-   การจำหน่ายและช่องทางการจำหน่าย

การจำหน่ายผลิตภัณฑ์และบริการ บริษัทจะติดต่อและเจรจากับลูกค้าโดยตรง
ซึ่งเป็นกลุ่มลูกค้าองค์กรขนาดกลางถึงขนาดใหญ่
เพื่อนำเสนอผลิตภัณฑ์และบริการที่ดีและเหมาะสมกับความต้องการของลูกค้าแต่ละรายได้อย่างมีประสิทธิภาพและเกิดประสิทธิผลสูงสุดต่อองค์กรของลูกค้า
นอกจากนั้น กลุ่มพันธมิตรทางธุรกิจที่มีการพัฒนาความร่วมมือมาอย่างต่อเนื่อง
ยังเป็นอีกช่องทางหนึ่งที่ช่วยส่งเสริมให้เกิดการจัดจำหน่ายได้มากขึ้นเป็นลำดับ

สภาพการแข่งขันภายในอุตสาหกรรม

จากบทความเรื่องแนวโน้มเทคโนโลยี ของ Gartner
ที่กล่าวถึงแนวโน้มในอนาคตที่ก้าวกระโดดสู่โลกดิจิทัล (Digital Era) อย่างแท้จริง ทำให้ IoT
หรือ Internet of Things หนึ่งในกระแสหลักด้านเทคโนโลยีสารสนเทศ
สร้างคุณค่าทางธุรกิจได้อย่างมหาศาล สอดคล้องกับที่ McKinsey ได้เคยกล่าวไว้ว่า 70%
ของคุณค่าทางธุรกิจนั้นจะเกิดขึ้นจาก IoT และจากการสำรวจของ McKinsey เองก็พบว่ากว่า
96% ขององค์กรจะลงทุนในระบบ IoT มากขึ้นโดยบางองค์กรลงทุนทางด้าน IoT มากถึง 25%
ของงบประมาณทางด้าน IT ทั้งหมด โดยโครงการทางด้าน IoT
ที่ได้รับความนิยมนั้นจะได้แก่การรวบรวมข้อมูลจากขั้นตอนการทำงาน (Operation)
การปรับปรุงประสิทธิภาพการทำงานของฝ่ายจัดการ
และการนำข้อมูลมาประกอบการสร้างรูปแยยทางธุรกิจรูปใหม่ๆ
ซึ่งจะทำให้ตลาดคอมพิวเตอร์และอุปกรณ์การจัดเก็บข้อมูลขนาดใหญ่ เติบโตยิ่งขึ้นโดย McKinsey
คาดว่าในปี ค.ศ. 2020 จะมีการลงทุนในอุปกรณ์ IoT ถึงกว่า 500,000 ล้านเหรียญสหรัฐ

จากการเปิดเผยข้อมูลด้านแนวโน้มเทคโนโลยีที่น่าจับตามองในปี ค.ศ. 2018 ของ Gartner
ได้กล่าวไว้ว่า Intelligent Things จะเป็นวิวัฒนาการต่อจาก Internet of Things
ที่เปลี่ยนแปลงการทำงานไปตาม Artificial Intelligent หรือ AI ที่ใช้
และจากข้อมูลที่ได้เรียนรู้ไป เช่น หุ่นยนต์ รถยนต์ไร้คนขับอากาศยานไร้คนขับ หรือ โดรน
(Drone) และทำให้ขีดความสามารถของอุปกรณ์ต่างๆ สูงขึ้นอย่างชัดเจน

จากแนวโน้มการเปลี่ยนแปลงทางเทคโนโลยีที่มีความสามารถมากขึ้น
ทำให้บริษัทย่อยมีการปรับตัวในการดำเนินธุรกิจให้สอดรับกับการเปลี่ยนแปลงอยู่เสมอ เช่น
การสร้างพันธมิตรกับผู้นำตลาดด้านต่าง ๆ อย่างต่อเนื่อง
เพื่อให้เกิดความหลากหลายในการให้บริการแก่ลูกค้า
ธุรกิจของบริษัทย่อยยังคงมีเครื่องมือและบริการที่สามารถรองรับกับกระแสความเปลี่ยนแปลงดังกล่าวได้เป็นอย่างดี
มีศูนย์คอมพิวเตอร์และศูนย์สำรองข้อมูลฉุกเฉิน
ที่รวมถึงสำนักงานสำรองฉุกเฉินซึ่งได้เปิดให้บริการมาตั้งแต่ปี พ.ศ. 2552
และมีการพัฒนาและปรับปรุงอย่างต่อเนื่องทำให้มีความพร้อมในการให้บริการเป็นศูนย์ข้อมูลที่สามารถรองรับข้อมูลขนาดใหญ่ที่มีความปลอดภัยของข้อมูลตามมาตรฐานสากล
อีกทั้งยังเป็นศูนย์คอมพิวเตอร์และสำนักงานสำรองที่ห่างไกลจากความเสี่ยงต่างๆ อีกด้วย

สภาวะการแข่งขันในอุตสาหกรรมเทคโนโลยีที่บริษัทดำเนินธุรกิจอยู่มีการแข่งขันค่อนข้างสูงจากผู้ประกอบการทั้งในประเทศและต่างประเทศ
บริษัทจึงต้องสร้างความแตกต่างจากผู้ประกอบการรายอื่นด้วยการเป็นผู้ให้บริการเทคโนโลยีสารสนเทศแบบครบวงจร
ที่คงไว้ซึ่งคุณภาพและมาตรฐานอันเป็นที่ยอมรับในระดับสากล
โดยบุคลากรมืออาชีพที่ได้รับการอบรมอย่างต่อเนื่องและมีประสบการณ์สูง
จนเป็นที่ยอมรับจากองค์กรชั้นนำมาอย่างยาวนาน
นับเป็นกลยุทธ์ที่สำคัญในการเป็นหนึ่งในผู้นำทางด้านเทคโนโลยีสารสนเทศในประเทศไทย

2.3 การจัดหาผลิตภัณฑ์และบริการ

จากการเป็นผู้ให้บริการเทคโนโลยีสารสนเทศอย่างครบวงจร
บุคลากรผู้ให้บริการจึงเป็นสิ่งสำคัญมาก
บริษัทได้ลงทุนในการสร้างและดูแลรักษาบุคลากรที่มีประสิทธิภาพด้วยการให้การอบรมทั้งภายในและภายนอกองค์กร
มีเครื่องมือทางเทคโนโลยีสารสนเทศและศูนย์คอมพิวเตอร์ซึ่งมีอุปกรณ์ที่ทันสมัย
เพื่อการฝึกฝนและพัฒนาระบบงานในการให้บริการลูกค้า
รวมถึงการว่าจ้างผู้เชี่ยวชาญเฉพาะด้านในธุรกิจและเทคโนโลยีใหม่ๆ
เพื่อสร้างความรู้ความชำนาญให้กับบุคลากรของบริษัทในการสร้างความเชื่อมั่นให้แก่ลูกค้าที่รับการบริการของบริษัท
และพัฒนาบุคลากรเพื่อให้สอดคล้องกับการพัฒนาเทคโนโลยีประเภทต่างๆ
ตามเทคโนโลยีที่ลูกค้าต้องการ

สำหรับผลิตภัณฑ์เทคโนโลยีสารสนเทศนั้น
บริษัทเป็นทั้งผู้นำเข้าโดยตรงและเป็นตัวแทนจำหน่ายผลิตภัณฑ์ที่มีชื่อเสียงระดับชั้นนำของโลกและมีสาขาในประเทศไทย
ได้แก่ ผลิตภัณฑ์จาก IBM, Hewlett-Packard, Dell, Cisco, Symantec, Panasonic,
Canon, Hitachi โปรแกรมสำเร็จรูปจาก IBM, BMC, ORACLE, Microsoft และอื่นๆ
อีกมากจากประเทศต่างๆ อาทิ ญี่ปุ่น สหรัฐอเมริกา ฝรั่งเศส และอังกฤษ เป็นต้น
นอกจากนี้เพื่อให้ทันต่อการเปลี่ยนแปลงเทคโนโลยีและความต้องการของลูกค้า
บริษัทได้มีการจัดหาและคัดเลือกผลิตภัณฑ์และบริการใหม่ๆ
ที่มีคุณภาพและได้รับการยอมรับในระดับสากล
ด้วยการทำสัญญาการเป็นคู่ค้ากับบริษัทเจ้าของผลิตภัณฑ์ที่มีการดำเนินธุรกิจที่น่าเชื่อถือและเป็นที่ยอมรับจากผู้ใช้งานทั่วโลก
อาทิ
ซอฟท์แวร์พื้นฐานเพื่อการรักษาความปลอดภัยบนเครือข่ายคอมพิวเตอร์ซึ่งเพิ่มขึ้นจากเดิมหลายรายการเพื่อให้มีความหลากหลายในการตอบสนองต่อการใช้งานของลูกค้าที่แตกต่างกัน
รวมถึงการให้บริการใช้ซอฟท์แวร์บนระบบคลาวด์คอมพิวติ้งแบบจ่ายตามการใช้งานจริง (Pay per
use) ได้แก่ ระบบงาน D-Work ซึ่งเป็นระบบงานบริหารทรัพยากรบุคคล (Human Capital
Management) เป็นต้น นอกจากนี้
บริษัทยังคงพัฒนาศักยภาพของการใช้เทคโนโลยีของอินเตอร์เน็ตความร็วสูงรูปแบบต่างๆ
ในการถ่ายทอดสัญญาณภาพและเสียงที่มีคุณภาพสูงอย่างต่อเนื่อง

ตลอดระยะเวลากว่า 31 ปีที่ผ่านมา
ถึงแม้ว่าผลิตภัณฑ์และบริการที่บริษัทเป็นตัวเทนจะมีความหลากหลาย
แต่บริษัทก็มิได้หยุดยั้งในการสร้างมูลค่าเพิ่มจากผลิตภัณฑ์และบริการเหล่านี้
บริษัทยังคงมุ่งเน้นที่จะให้บริการลูกค้าอย่างต่อเนื่องจนเป็นที่ยอมรับจากทั้งคู่ค้าและองค์กรชั้นนำมาอย่างยาวนาน

2.4 งานที่ยังไม่ได้ส่งมอบ

ณ วันที่ 31 ธันวาคม 2560 บริษัทย่อยมีงานตามโครงการที่ยังไม่ได้ส่งมอบรวมมูลค่า 249.3
ล้านบาท

3. ปัจจัยความเสี่ยง

กรอบการบริหารความเสี่ยง

บริษัทได้พัฒนาระบบการบริหารความเสี่ยงโดยนำกรอบข้อกำหนด หลักการ
และแนวทางของระบบการบริหารความเสี่ยง ISO 31000:2009 และ COSO ERM
ซึ่งเป็นมาตรฐานสากลสำหรับการจัดการความเสี่ยงมาประยุกต์ใช้ในการวิเคราะห์ความเสี่ยงและประเมินความเสี่ยงตามหลักการ
ขั้นตอน และแนวทางปฏิบัติ

บริษัทได้แต่งตั้งคณะกรรมการบริหารความเสี่ยง เพื่อกำหนดนโยบาย เกณฑ์ในการวิเคราะห์
วัดระดับค่าความเสี่ยง และการจัดลำดับความเสี่ยง
ที่รวมถึงการวิเคราะห์ความเสี่ยงที่อาจเกิดจากการปฏิบัติที่ไม่สอดคล้องกับนโยบายการต่อต้านการทุจริตคอร์รัปชั่นของบริษัท
พรีเมียร์ เทคโนโลยี จำกัด (มหาชน) ที่ประกาศใช้เมื่อวันที่ 12 พฤษภาคม 2557
และได้รับการรับรองสถานะให้เป็นสมาชิกแนวร่วมปฏิบัติของภาคเอกชนไทยในการต่อต้านทุจริตอย่างเป็นทางการเมื่อวันที่
4 กรกฎาคม พ.ศ. 2557
รวมถึงได้รับการรับรองการต่ออายุเป็นสมาชิกแนวร่วมปฏิบัติของภาคเอกชนไทยในการต่อต้านการทุจริต
จากคณะกรรมการแนวร่วมปฏิบัติของภาคเอกชนไทยในการต่อต้านการทุจริต เมื่อวันที่ 25 พฤษภาคม
2560 โดยพิจารณาจากการประเมินโอกาสที่จะเกิดความเสี่ยง (Likelihood)
และความรุนแรงของผลกระทบจากเหตุการณ์ความเสี่ยง (Impact)
เพื่อเป็นมาตรฐานให้คณะทำงานด้านพัฒนากระบวนงานภายใน
และการบริหารความเสี่ยงที่ได้รับการแต่งตั้งจากทุกส่วนงานขององค์กร นำไปใช้ในการวิเคราะห์
ประเมินความเสี่ยง
และจัดทำแผนในการควบคุมความเสี่ยงที่เกิดขึ้นให้อยู่ในระดับที่บริษัทยอมรับได้โดยอ้างอิงจากประกาศเรื่องนโยบายการบริหารความเสี่ยง
(ลงวันที่ 1 มกราคม 2556)
ตลอดจนการกำหนดให้มีการทบทวนและติดตามอย่างต่อเนื่องเป็นรายไตรมาส

นอกจากนี้ บริษัทได้ประกาศนโยบายการบริหารความเสี่ยง และได้จัดทำคู่มือบริหารความเสี่ยง
เมื่อวันที่ 2 กรกฎาคม 2557
เพื่อเผยแพร่ให้พนักงานรับทราบและใช้เป็นคู่มือการปฏิบัติงานด้านบริหารความเสี่ยง
ซึ่งคู่มือดังกล่าวครอบคลุมความเสี่ยงด้านการทุจริตและคอร์รัปชั่น

การบริหารความเสี่ยงดังกล่าว
จะช่วยให้องค์กรสามารถเพิ่มประสิทธิภาพในการดำเนินงานและการกำกับดูแลสร้างความเชื่อมั่นให้กับผู้มีส่วนได้เสียปรับปรุงประสิทธิภาพของระบบการจัดการและความยืดหยุ่น
ตอบสนองต่อการเปลี่ยนแปลงได้อย่างมีประสิทธิภาพ และปกป้องธุรกิจสินค้าและบริการของบริษัท

โครงสร้างและความรับผิดชอบในการบริหารความเสี่ยง

คณะกรรมการบริษัท
และคณะกรรมการตรวจสอบมีหน้าที่กำหนดนโยบายและกำกับดูแลการบริหารความเสี่ยง
รวมถึงแนวทางการจัดการความเสี่ยงที่สำคัญของบริษัท
โดยมีคณะกรรมการตรวจสอบทำหน้าที่ประเมินประสิทธิภาพการบริหารความเสี่ยง
ส่งเสริมให้เกิดวัฒนธรรมการบริหารความเสี่ยงภายในบริษัท
พิจารณาอนุมัติระดับความเสี่ยงที่ยอมรับได้ และระดับเบี่ยงเบนที่ยอมรับได้สำหรับบริษัท (Risk
Appetite & Risk Tolerance)

คณะทำงานเพื่อการบริหารความเสี่ยง
บริษัทย่อยได้ประกาศแต่งตั้งคณะทำงานเพื่อการบริหารความเสี่ยงออกเป็น 2 ชุด
พร้อมทั้งได้กำหนดหน้าที่ความรับผิดชอบไว้ดังนี้

1. คณะกรรมการบริหารความเสี่ยง ประกอบด้วย ผู้บริหารจากหน่วยงานหลักของบริษัทย่อย
โดยมีหน้าที่ดังนี้

-   กำหนด / แนะนำ / อนุมัติ กรอบและแนวทางการบริหารความเสี่ยงของบริษัท
    ซึ่งประกอบด้วยนโยบายการบริหารความเสี่ยง โครงสร้างการบริหารความเสี่ยง
    ความเสี่ยงที่ยอมรับได้ และกระบวนการบริหารความเสี่ยง
    รวมทั้งการวิเคราะห์ความเสี่ยงที่อาจเกิดจากการปฏิบัติที่ไม่สอดคล้องกับนโยบายการต่อต้านการทุจริตคอร์รัปชั่น

-   สนับสนุน / ส่งเสริม / พัฒนา สื่อสาร
    การบริหารความเสี่ยงและการควบคุมภายในให้เป็นกระบวนการที่ต่อเนื่อง
    เป็นไปตามวัตถุประสงค์และเป้าหมายของบริษัท และเป็นวัฒนธรรมในองค์กร

-   ติดตาม / ให้ข้อสังเกต / กำกับดูแล การบริหารความเสี่ยงให้เป็นไปตามนโยบาย
    และคู่มือการบริหารความเสี่ยงและรายงานต่อกรรมการผู้จัดการเป็นรายไตรมาส
    หรือนำเสนอกรรมการผู้จัดการเพื่อพิจารณาอนุมัติ (ถ้ามี)

-   จัดให้มีการประชุมทบทวนผลการดำเนินงานตามระบบบริหารความเสี่ยงอย่างน้อยปีละ 1 ครั้ง

-   รายงานความเสี่ยงที่สำคัญพร้อมรายงานต่อกรรมการผู้จัดการบริษัท
    และคณะกรรมการตรวจสอบอย่างน้อยปีละ 1 ครั้ง

-   กำหนดให้คณะกรรมการบริหารความเสี่ยงแต่งตั้งคณะทำงานด้านพัฒนากระบวนงานภายใน
    และบริหารความเสี่ยง เพื่อทำหน้าที่บริหารความเสี่ยง
    โดยให้มีประธานและจำนวนคณะทำงานตามความเหมาะสม

2. คณะทำงานด้านพัฒนากระบวนงานภายใน และบริหารความเสี่ยง
ประกอบด้วยตัวแทนจากหน่วยงานต่างๆ ที่ได้รับมอบหมายจากผู้บริหาร โดยมีหน้าที่ดังนี้

-   ระบุ ประเมิน จัดทำแผนบริหารความเสี่ยง และแผนควบคุมภายในที่มีนัยสำคัญตามแนวทาง
    และนโยบายการบริหารความเสี่ยงของบริษัท

-   สนับสนุน ส่งเสริม พัฒนาการดำเนินงานตามแผนการบริหารความเสี่ยง
    และการควบคุมภายในให้มีประสิทธิภาพ มีความเชื่อมโยง และบูรณาการทั่วทั้งองค์กร

-   ประเมินทบทวน ติดตามผลการดำเนินงานตามแผนบริหารความเสี่ยง
    และการควบคุมภายในที่สำคัญตามกำหนดเวลาอย่างน้อยปีละ 1 ครั้ง

-   จัดให้มีการประชุมเพื่อนำเสนอความคืบหน้า
    และรายงานผลการดำเนินงานกับคณะกรรมการบริหารความเสี่ยงเพื่อพิจารณาดำเนินการ

กระบวนการบริหารความเสี่ยง

บริษัทมีการบริหารจัดการความเสี่ยง โดยเริ่มจากการกำหนดกระบวนการบริหารความเสี่ยง
การจัดการความเสี่ยงตามขั้นตอนการประเมินผลกระทบและโอกาสความเสี่ยง
กำหนดมาตรการควบคุมและดำเนินการจัดการความเสี่ยงตามแผนเยียวยาเพื่อลดผลกระทบและโอกาสที่อาจเป็นสาเหตุให้เกิดความเสี่ยงดังกล่าว
มีการติดตามการบริหารจัดการความเสี่ยงในภาพรวม และประเมินความเสี่ยงอย่างน้อยปีละ 1 ครั้ง
เพื่อสร้างความมั่นใจว่าผู้บริหารมีเครื่องมือและกระบวนการในการจัดการความเสี่ยงที่เหมาะสม
ซึ่งดำเนินไปอย่างมีประสิทธิภาพและประสิทธิผล

จากการวิเคราะห์และประเมินความเสี่ยงของบริษัทย่อย
คณะทำงานได้จำแนกประเภทของความเสี่ยงออกเป็น 6 ด้าน คือ

-   ความเสี่ยงด้านกลยุทธ์ (Strategic Risk)

-   ความเสี่ยงด้านการเงิน (Financial Risk)

-   ความเสี่ยงด้านกฎระเบียบ (Compliance Risk)

-   ความเสี่ยงด้านปัจจัยภายนอก (External Risk)

-   ความเสี่ยงด้านการปฏิบัติงาน (Operational Risk)

-   ความเสี่ยงด้านการทุจริตและคอร์รัปชั่น (Corruption Risk)

โดยมีปัจจัยเสี่ยงที่มีนัยสำคัญต่อเป้าหมายในการดำเนินธุรกิจ ซึ่งเป็นทั้ง ปัจจัยภายใน ปัจจัยภายนอก
รวมถึง ปัจจัยเสี่ยงจากสถานการณ์โลก (Global Risks)
ที่อาจมีผลกระทบต่อการดำเนินงานของบริษัท ทั้งทางด้านเศรษฐกิจ สังคม และสิ่งแวดล้อม
โดยสรุปปัจจัยความเสี่ยง ลักษณะความเสี่ยง
และมาตรการรองรับเพื่อลดความเสี่ยงโดยแยกตามประเด็นดังนี้

ความเสี่ยงด้านกลยุทธ์ (Strategic Risk)

-   ความเสี่ยงจากปัจจัยในการบริหารธุรกิจ

    -   ความเสี่ยงจากนโยบายในการดำเนินธุรกิจที่ไม่สอดคล้องกับการเปลี่ยนแปลงของตลาดในปัจจุบัน

  การดำเนินธุรกิจขององค์กรต่างๆ ในปัจจุบัน
  มีการปรับปรุงและเปลี่ยนแปลงอย่างรวดเร็วตลอดเวลา
  การใช้เทคโนโลยีสารสนเทศเข้าไปสนับสนุนการดำเนินธุรกิจนั้น
  มีความจำเป็นต้องสอดรับกับการเปลี่ยนแปลงดังกล่าว
  เพื่อให้ธุรกิจสามารถดำเนินไปได้อย่างคล่องตัว บริษัทย่อย
  ในฐานะผู้ให้บริการเทคโนโลยีสารสนเทศดังกล่าว
  จึงจำเป็นต้องมีการปรับนโยบายการดำเนินธุรกิจให้สามารถสอดคล้องกับความต้องการทางธุรกิจขององค์กรต่างๆ
  ได้อย่างเหมาะสม

  มาตรการรองรับเพื่อลดความเสี่ยง กำหนดนโยบายการดำเนินธุรกิจ
  โดยเพิ่มจากรูปแบบการเสนอสินค้าตามปกติ
  ให้เป็นรูปแบบการให้บริการที่ครอบคลุมทั้งสินค้าและบริการ หรือ Total Solution Services
  โดยให้เป็นการทำสัญญาบริการระยะยาว
  เพื่อให้สามารถรองรับกับความต้องการของตลาดด้านเทคโนโลยีสารสนเทศในปัจจุบัน

  บริษัทย่อยยังได้มีการปรับปรุงการให้บริการ โดยการเลือกใช้เทคโนโลยีใหม่ ๆ
  ที่สามารถรองรับความต้องการของตลาด
  ในขณะเดียวกันก็ทำให้สามารถดูแลต้นทุนให้สอดคล้องไปกับรายได้จากการให้บริการ
  รวมถึงการพัฒนาบุคคลากรควบคู่ไปด้วย

-   ความเสี่ยงจากปัจจัยที่ต้องพิจารณาในการลงทุน

    -   การขยายธุรกิจออกไปยังต่างจังหวัด

  แม้ว่าการขยายตัวขององค์กรธุรกิจสู่ภูมิภาคต่างๆ ในประเทศไทยจะมีจำนวนมากขึ้น
  ไม่ว่าจะเป็นภาคอุตสาหกรรม การศึกษา และธุรกิจบริการ
  ซึ่งนับเป็นโอกาสในการขยายธุรกิจของบริษัทย่อยให้สามารถเข้าถึงองค์กรธุรกิจที่ต่างก็มีความต้องการเทคโนโลยีสารสนเทศให้เข้าไปช่วยเพิ่มประสิทธิภาพในการดำเนินธุรกิจ
  แต่บริษัทย่อยยังมีข้อจำกัดเกี่ยวกับการจัดสรรบุคลากรหากต้องมีบุคลากรและผู้เชี่ยวชาญ

  มาตรการรองรับเพื่อลดความเสี่ยง ต้องทำการศึกษาตลาดให้แน่ใจว่ามีความต้องการสูงพอ
  ไม่ลงทุนสูงในช่วงของการเริ่มต้น
  โดยเฉพาะอย่างยิ่งในเรื่องของการมีพนักงานประจำที่สาขาใหม่เท่าที่จำเป็นในเบื้องต้นและอาศัยบุคลากรจากส่วนกลาง
  รวมทั้งต้องมีการพัฒนาความร่วมมือทางธุรกิจกับคู่ค้าที่มีอยู่ในแต่ละพื้นที่
  ส่งเสริมให้เกิดความร่วมมือในการดำเนินธุรกิจกับคู่ค้า (ต่างชาติ) โดยเฉพาะภาคอุตสาหกรรม
  ซึ่งทำให้ธุรกิจสามารถขยายไปในกลุ่มลูกค้าใหม่ๆ

-   การลงทุนเพื่อขยาย Data Center ให้ทันต่อความต้องการของลูกค้า

  พื้นที่ของศูนย์ข้อมูลบริษัทย่อยในปัจจุบัน อาจไม่สามารถให้บริการแก่ลูกค้ารายใหม่ได้ทันเวลา
  หากต้องมีการขยายพื้นที่ เนื่องจากต้องใช้เวลาในการจัดการประมาณ 3-6 เดือน
  และยังต้องใช้เงินในการลงทุนล่วงหน้าจำนวนมาก
  อาจส่งผลกระทบต่อความสมดุลของเงินได้และรายจ่ายที่จะเกิดขึ้น

  มาตรการรองรับเพื่อลดความเสี่ยง
  เลือกใช้เทคโนโลยีที่สามารถรองรับการขยายขีดความสามารถของศูนย์ข้อมูลได้เป็นส่วนย่อยๆ
  หรือที่เรียกว่า Scalable Data Center ซึ่งจะทำให้การลงทุนสอดคล้องกับรายได้ที่จะเกิดขึ้น
  นอกจากนี้ ภายใน Data Center ได้มีการจัดตั้ง Rack ให้พร้อมต่อการติดตั้งเครื่องมือ
  รวมทั้งเทคโนโลยีคลาวด์คอมพิวติ้งที่สามารถตอบสนองความต้องการของลูกค้าได้โดยไม่ต้องมีการลงทุนจำนวนมากในการขยายพื้นที่สำหรับการสร้าง
  Data Center

-   ความเสี่ยงจากข้อจำกัดในการประกอบธุรกิจในสาธารณรัฐแห่งสหภาพเมียนมาร์

    -   ข้อจำกัดเรื่องบุคลากรที่มีคุณภาพด้านเทคโนโลยีสารสนเทศ

  สาธารณรัฐแห่งสหภาพเมียนมาร์เป็นประเทศที่ยังขาดบุคลากรที่มีประสบการณ์ด้านเทคโนโลยีสารสนเทศ
  เนื่องจากเป็นประเทศที่อยู่ระหว่างการพัฒนาทางโครงสร้างการวางระบบเครือข่าย
  ทำให้ไม่เอื้ออำนวยต่อการเข้าถึงของเทคโนโลยีสารสนเทศในภาคธุรกิจ
  จึงมีบุคลากรที่มีความรู้และประสบการณ์จำกัด อาจส่งผลต่อคุณภาพของงานบริการของบริษัทย่อยได้

  มาตรการรองรับเพื่อลดความเสี่ยง
  การสร้างพันธมิตรทางธุรกิจกับผู้ให้บริการเทคโนโลยีสารสนเทศในสาธารณรัฐแห่งสหภาพเมียนมาร์จะช่วยให้เกิดความคล่องตัวในการให้บริการที่มีคุณภาพ

-   ข้อจำกัดทางกฎหมาย

  กฎหมายเกี่ยวกับการขายสินค้าโดยบริษัทต่างชาติที่ยังไม่มีกำหนดเวลาที่ชัดเจน
  ทำให้สินค้าบางรายการไม่สามารถจัดหาได้ในสาธารณรัฐแห่งสหภาพเมียนมาร์และต้องใช้เวลาในการจัดหาและส่งมอบจากบริษัทย่อย
  ทำให้เกิดความล่าช้าในการดำเนินธุรกิจของลูกค้าในสาธารณรัฐแห่งสหภาพเมียนมาร์หรืออาจต้องแก้ปัญหาด้วยการลงทุนซื้อสินค้าสำรองล่วงหน้าไว้ให้บริการอาจส่งผลให้บริษัทย่อยต้องมีต้นทุนจากการซื้อสินค้าสำรองไว้โดยไม่จำเป็น

  มาตรการรองรับเพื่อลดความเสี่ยง
  การสร้างพันธมิตรทางธุรกิจกับผู้ให้บริการเทคโนโลยีสารสนเทศในสาธารณรัฐแห่งสหภาพเมียนมาร์ที่มีศักยภาพในการซื้อสินค้าเพื่อสำรองไว้ในการให้บริการ
  จะช่วยให้เกิดความคล่องตัวในการส่งมอบบริการให้กับลูกค้ามากขึ้นซึ่งบริษัทย่อยมีความสัมพันธ์อันดีกับบริษัทคู่ค้าด้านเทคโนโลยีสารสนเทศหลายรายในสาธารณรัฐแห่งสหภาพเมียนมาร์จากการขายสินค้าผ่านคู่ค้าดังกล่าวมาตั้งแต่ปี
  2552 บริษัทย่อยจึงเชื่อมั่นว่า มาตรการดังกล่าวน่าจะสามารถรองรับความเสี่ยงนี้ได้ในระดับหนึ่ง

-   ความเสี่ยงจากสภาพการแข่งขัน

    -   การแข่งขันภายในประเทศ

  ภาวะการแข่งขันของธุรกิจเทคโนโลยีสารสนเทศมีมากขึ้นเรื่อยๆ
  เนื่องจากการปรับตัวของสินค้าและบริการที่มีการเปลี่ยนแปลงอย่างรวดเร็ว
  บริษัทเจ้าของผลิตภัณฑ์ทั้งเก่าและใหม่ต่างผลิตสินค้าที่สามารถทดแทนกันได้ (Substituted
  Products) อีกทั้งยังกำหนดผู้แทน หรือผู้จัดจำหน่ายที่หลากหลาย ทำให้เกิดทางเลือกแก่ผู้บริโภค
  เป็นเหตุให้การแข่งขันมีความรุนแรงมากขึ้น

  มาตรการรองรับเพื่อลดความเสี่ยง การนำเสนอในรูปแบบระบบงาน (Solution)
  ที่ครอบคลุมทั้งการเสนอสินค้าและการให้บริการที่ดีหลังการติดตั้ง
  เป็นการสร้างมาตรฐานการให้บริการที่สูงขึ้นเมื่อเทียบกับคู่แข่งใหม่ๆ
  โดยเฉพาะการนำเสนอระบบงานให้กับองค์กรธุรกิจขนาดใหญ่ (Enterprise Business)
  ที่มีความต้องการแบบครบวงจรดังกล่าว

  สำหรับกลุ่มลูกค้าขนาดเล็กและขนาดกลาง (Small and Medium Business)
  สามารถนำเสนอในรูปแบบของบริการรายเดือน ที่ครอบคลุมทั้งสินค้าและบริการ
  ซึ่งตรงกับความต้องการของลูกค้ากลุ่มนี้ในการบริหารจัดการเรื่องการลงทุน
  เป็นส่วนหนึ่งที่สร้างความแตกต่างและความได้เปรียบคู่แข่งในตลาด

-   การแข่งขันในอาเซียน

  เมื่อมีการเปิดความร่วมมือทางเศรษฐกิจในภูมิภาคอาเซียน หรือที่รู้จักกันใน
  “ประชาคมเศรษฐกิจอาเซียน” นั้นทำให้การแข่งขันไม่ได้อยู่แค่ภายในประเทศเท่านั้น
  แต่เป็นการแข่งขันในระดับประเทศที่ขยายตัวออกไปกว้างขึ้น
  ซึ่งมีทั้งข้อได้เปรียบและข้อเสียเปรียบ

  มาตรการรองรับเพื่อลดความเสี่ยง การพัฒนาศักยภาพในการให้บริการ
  ให้มีมาตรฐานสากลเป็นสิ่งสำคัญ แต่สิ่งที่ต้องพัฒนาบุคลากรให้มีความพร้อมคือด้านภาษา
  โดยเฉพาะภาษาอังกฤษที่ต้องใช้ในการสื่อสาร

-   ความเสี่ยงจากการสูญเสียส่วนแบ่งตลาด

    -   ต้นทุนสินค้าและบริการ

  ปัจจัยสำคัญลำดับแรกในการตัดสินใจเลือกซื้อสินค้าและบริการขององค์กรในปัจจุบันคือ ราคา
  ในขณะที่องค์กรเหล่านั้นให้ความสำคัญกับปัจจัยประกอบอื่นๆ น้อยลง ดังนั้น
  ราคาที่นำเสนอจึงมีผลอย่างมากในการทำให้ลูกค้าตัดสินใจที่จะเลือกใช่สินค้าและบริการจากบริษัทย่อย

  มาตรการรองรับเพื่อลดความเสี่ยง
  กำหนดแนวทางจัดเตรียมบุคคลากรให้มีความรู้ความเชี่ยวชาญในสินค้าและบริการเพื่อให้อันดับการเป็นคู่ค้าของบริษัทเจ้าของผลิตภัณฑ์
  (Partner Level) สูงขึ้น
  ซึ่งจะทำให้บริษัทย่อยได้รับสิทธิประโยชน์เกี่ยวกับราคาต้นทุนของสินค้าที่ต่ำลง

  นอกจากนี้ การนำเสนอสินค้าและบริการแบบ Total Solution
  ที่ครอบคลุมทั้งสินค้าและบริการหลังการขายและติดตั้ง
  จะทำให้บริษัทย่อยสามารถบริหารจัดการค่าสินค้าและบริการได้มีประสิทธิภาพมากขึ้น

-   คุณภาพการให้บริการหลังการขาย

  ความสำเร็จในการติดตั้งและบริการหลังการขายที่ดีเป็นส่วนสำคัญในการสร้างความมั่นใจให้กับลูกค้า
  โดยเฉพาะกลุ่มลูกค้าขนาดใหญ่
  ซึ่งยังคงให้ความสำคัญอย่างมากเพราะมีผลต่อการดำเนินธุรกิจของลูกค้าโดยตรง
  ในทางตรงกันข้าม
  หากคุณภาพในการให้บริการมีปัญหาก็จะเป็นการเปิดโอกาสให้คู่แข่งเข้ามาแข่งขันได้โดยง่าย
  มีผลให้สูญเสียส่วนแบ่งตลาด รวมทั้งผลกระทบด้านชื่อเสียงของบริษัท

  มาตรการรองรับเพื่อลดความเสี่ยง มีการจัดอบรมอย่างสม่ำเสมอให้กับพนักงานปฏิบัติงาน
  ทั้งทางด้านเทคนิคและการติดตามข้อมูลใหม่ๆ (Product and Technology Update)
  ของสินค้าที่ดูแลรับผิดชอบ เพื่อให้มีความรู้ ความเชี่ยวชาญ
  ในการดูแลและการให้บริการหลังการขาย รวมทั้งยังสามารถนำเสนอการให้บริการใหม่ๆ
  ที่เป็นความต้องการของตลาดได้ด้วย

ความเสี่ยงด้านการเงิน (Financial Risk)

-   ความเสี่ยงจากอัตราแลกเปลี่ยน

  จากสภาพเศรษฐกิจและสภาวการณ์ต่างๆ ที่เกิดขึ้นทั้งในประเทศและต่างประเทศ
  มีผลทำให้เกิดความผันผวนของอัตราแลกเปลี่ยน
  ซึ่งมีผลกระทบต่อผลประกอบการของบริษัทย่อยอย่างหลีกเลี่ยงไม่ได้ โดยรายการซื้อสินค้าส่วนใหญ่เป็นสกุลเงินดอลล่าร์สหรัฐ
  ดังนั้นกิจการจึงต้องหาทางป้องกันปัจจัยความเสี่ยงอันเนื่องมาจากอัตราแลกเปลี่ยน
  เพื่อให้เกิดผลกระทบต่อรายได้และกำไรให้น้อยที่สุด

  มาตรการรองรับเพื่อลดความเสี่ยง
  บริษัทย่อยได้มีการศึกษาถึงวิธีการป้องกันความเสี่ยงจากอัตราแลกเปลี่ยน
  โดยมีการติดตามความเคลื่อนไหวของอัตราแลกเปลี่ยนเงินตราต่างประเทศอย่างใกล้ชิด
  และพิจารณาทำธุรกรรม เพื่อป้องกันความเสี่ยงด้านอัตราแลกเปลี่ยนล่วงหน้า (Forward
  Contract) กับธนาคารเพื่อป้องกันหรือลดความสูญเสียที่อาจจะเกิดขึ้นจากอัตราแลกเปลี่ยน
  นอกจากนั้นยังมีการให้ข้อมูลและแนวโน้มเกี่ยวกับอัตราแลกเปลี่ยนกับหน่วยงานที่เกี่ยวข้องอย่างสม่ำเสมอ
  เพื่อให้ใช้เป็นแนวทางในการคำนวณราคาต้นทุนของสินค้าและราคาขายที่จะเสนอให้กับลูกค้า
  เพื่อลดโอกาสที่จะเสนอราคาขายต่ำกว่าที่ควรจะเป็น

-   ความเสี่ยงจากการบริหารเงินหมุนเวียน

  เนื่องจากลักษณะการดำเนินธุรกิจของบริษัทย่อย
  ซึ่งเป็นผู้ให้บริการเทคโนโลยีสารสนเทศแบบครบวงจร และในปัจจุบันเทคโนโลยีใหม่ๆ
  ก็เริ่มมีแนวโน้มที่จะมีความสลับซับซ้อนที่เพิ่มขึ้น
  ประกอบกับความต้องการของลูกค้าในการนำเทคโนโลยีใหม่ไปใช้เป็นเครื่องมือสนับสนุนการทำงานให้มากยิ่งขี้น
  ส่งผลให้การขายสินค้าของบริษัทย่อยในปัจจุบัน โดยเฉพาะกรณีที่เป็นโครงการใหญ่
  บริษัทย่อยต้องดำเนินการติดตั้งรวมถึงทดสอบระบบการทำงานของคอมพิวเตอร์และอุปกรณ์ต่อพ่วงต่างๆ
  ซึ่งในบางครั้งในระยะเวลาในการติดตั้งค่อนข้างนานจึงจะสามารถวางบิลเก็บเงินจากลูกค้าได้
  ในขณะที่กำหนดการจ่ายชำระหนี้ค่าสินค้าให้กับเจ้าหนี้อยู่ระหว่าง 30 – 60 วัน
  ซึ่งอาจจะทำให้บริษัทย่อยขาดปริมาณเงินทุนหมุนเวียนที่ต้องใช้ในการดำเนินงานในบางช่วงเวลา

  มาตรการรองรับเพื่อลดความเสี่ยง บริษัทย่อยมีเงินทุนหมุนเวียนของบริษัทที่สำรองไว้
  กอปรกับมีวงเงินสินเชื่อจากสถาบันการเงินประเภทเงินทุนหมุนเวียนไว้หลายแห่งที่สามารถใช้ได้ทันทีหากบริษัทย่อยมีความจำเป็นต้องใช้

-   ความเสี่ยงจากอัตราดอกเบี้ย

  เนื่องจากลักษณะการดำเนินธุรกิจของบริษัทย่อยและการนำระบบเทคโนโลยีมาใช้เป็นเครื่องมือสนับสนุนการทำงานของธุรกิจต่างๆ
  ที่เพิ่มมากขี้น แนวโน้มของการลงทุนของลูกค้าของบริษัทย่อยจึงเป็นโครงการขนาดใหญ่มากยิ่งขึ้น
  ส่งผลให้บริษัทย่อยต้องใช้เงินลงทุนในสินค้าเป็นจำนวนมาก
  ซึ่งเงินลงทุนส่วนหนึ่งเป็นเงินกู้ยืมระยะสั้นจากสถาบันการเงินเพื่อใช้เสริมสภาพคล่องในการดำเนินงานบางช่วงเวลา
  เงินกู้ยืมระยะสั้นดังกล่าวคิดอัตราดอกเบี้ยตามอัตราอ้างอิงในขณะนั้น
  หากอัตราดอกเบี้ยอ้างอิงปรับตัวสูงขึ้น จะส่งผลให้บริษัทมีภาระต้นทุนทางการเงินที่สูงขึ้น
  ส่งผลต่อผลการดำเนินงานและฐานะการเงินของบริษัท

  มาตรการรองรับเพื่อลดความเสี่ยง
  บริษัทย่อยมีการพิจารณาสภาวะและแนวโน้มของอัตราดอกเบี้ยในแต่ละช่วงเวลา
  มีการพิจารณาความสัมพันธ์กับธนาคารและสถาบันการเงินเพิ่มเติม
  เพื่อจัดหาแหล่งเงินทุนที่มีเงื่อนไขที่เหมาะสมและดอกเบี้ยต่ำ

-   ความเสี่ยงด้านสินเชื่อที่เกี่ยวเนื่องกับลูกหนี้

  เนื่องจากการขายสินค้าและบริการของบริษัทย่อยเกือบทั้งหมดเป็นการขายเชื่อ
  ซึ่งลูกค้าไม่ได้มอบหลักประกันที่ครอบคลุมมูลค่าหนี้ ดังนั้นหากลูกหนี้การค้าของบริษัทย่อย
  เกิดปัญหาในการบริหารงาน มีปัญหาเรื่องสภาพคล่อง หรือการหยุดชะงักทางธุรกิจ
  ทำให้ไม่สามารถจ่ายชำระหนี้ค่าสินค้าและบริการให้กับบริษัทย่อย ได้ตามที่กำหนด
  ซึ่งจะส่งผลกระทบต่อสภาพคล่องและทุนหมุนเวียนของบริษัทย่อย

  มาตรการรองรับเพื่อลดความเสี่ยง
  บริษัทย่อยมีการกำหนดหน่วยงานที่ทำหน้าที่พิจารณาสินเชื่อซึ่งเป็นอิสระจากฝ่ายขาย
  เพื่อให้การพิจารณาสินเชื่อเป็นไปโดยมีการถ่วงดุล
  ทั้งนี้ในการพิจารณาให้สินเชื่อจะพิจารณาจากการวิเคราะห์ฐานะการเงินจากงบการเงิน
  และข้อมูลประกอบอื่นๆ ของลูกค้าแต่ละรายก่อนการขาย
  นอกจากนี้ในสัญญาอาจระบุให้มีการชำระก่อนล่วงหน้า
  หรือกรณีให้ลูกค้าชำระเงินผ่านธนาคารโดยให้เปิดเลตเตอร์ออฟเครดิต การชำระเงินเป็นงวดๆ
  เพื่อให้สอดคล้องกับความสำเร็จของงานที่ทำ
  การพิจารณาการขอหนังสือค้ำประกันจากลูกค้าเพื่อให้เหมาะสมกับความเสี่ยงของลูกค้าแต่ละราย
  เพื่อช่วยลดความเสี่ยงในการเรียกเก็บเงินอีกทางหนึ่ง
  นอกจากการพิจารณาให้สินเชื่ออย่างระมัดระวังแล้ว
  บริษัทยังมีนโยบายเข้มงวดในการตั้งสำรองหนี้สงสัยจะสูญจากลูกหนี้การค้าเพื่อให้งบการเงินแสดงลูกหนี้ตามมูลค่าสุทธิที่บริษัทจะได้รับ
  โดยพิจารณาจากประสบการณ์ในการเก็บเงินและการวิเคราะห์อายุลูกหนี้

-   ความเสี่ยงจากการบริหารต้นทุน

  เนื่องจากสินค้าหลักของบริษัทย่อยเป็นคอมพิวเตอร์และอุปกรณ์ต่อพ่วง
  ซึ่งสินค้าที่มีการพัฒนาเทคโนโลยีอย่างรวดเร็ว
  หากบริษัทย่อยมีการเก็บสินค้าคงคลังในจำนวนที่มากเกินไปอาจมีโอกาสที่สินค้าที่มีอยู่ล้าสมัย
  ไม่สามารถทำกำไรจากการขายได้หรือไม่สามารถขายได้ซึ่งจะอาจส่งผลกระทบต่อผลการดำเนินงาน

  นอกจากนี้การให้บริการบางประเภทของบริษัทย่อย เช่น
  บริการศูนย์คอมพิวเตอร์และศูนย์สำรองข้อมูล (Data Center & Disaster Recovery
  Center) จำเป็นต้องใช้เงินลงทุนในอุปกรณ์เป็นจำนวนที่สูง
  หากบริษัทย่อยไม่มีการวางแผนการขยายงานที่เหมาะสม
  อาจมีผลทำให้บริษัทมีภาระต้นทุนทางการเงินและต้นทุนจากค่าเสื่อมของทรัพย์สินที่สูงขึ้น

  มาตรการรองรับเพื่อลดความเสี่ยง
  บริษัทย่อยมีนโยบายในการบริหารสินค้าคงคลังให้เหลือน้อยที่สุด
  การสั่งซื้อสินค้าจะทำได้เมื่อมีความต้องการจากลูกค้า หรือมีแผนในการจำหน่ายในระยะสั้น
  มีระบบสารสนเทศที่แสดงอายุสินค้าคงคลัง (Inventory Aging)
  ที่ถูกต้องและรวดเร็วแยกตามหน่วยธุรกิจ
  เพื่อเป็นข้อมูลให้แก่ผู้ที่เกี่ยวข้องสามารถนำไปใช้ในการวิเคราะห์และหาวิธีการเพื่อลดปริมาณสินค้าคงคลังที่มีอายุค้างนาน

  บริษัทย่อยมีการพิจารณาการลงทุนในรายจ่ายฝ่ายทุน (Capital Expenditure) อย่างรัดกุม
  มีการวิเคราะห์แนวโน้มและโอกาสในการเพิ่มการขายและการให้บริการประกอบการลงทุนทุกครั้ง
  โดยพยายามทยอยลงทุนเพื่อให้สอดคล้องกับการขยายตัวของความต้องการใช้งานของลูกค้า

ความเสี่ยงด้านกฎระเบียบ (Compliance Risk)

-   ความเสี่ยงจากเงื่อนไขทางกฎหมาย กฎระเบียบ และกฎข้อบังคับ

  เนื่องจากลักษณะของการประกอบธุรกิจของบริษัทและบริษัทย่อยเป็นการขายสินค้าและบริการ
  ซึ่งเป็นธุรกิจที่ไม่อยู่ในบังคับที่ต้องได้รับใบอนุญาต
  หรือสัมปทานโดยเฉพาะเจาะจงจากหน่วยงานของรัฐ
  บริษัทและบริษัทย่อยจึงไม่มีความเสี่ยงในเรื่องการต่ออายุใบอนุญาต
  ส่วนในเรื่องการปฏิบัติตามกฎหมายทั่วไปเกี่ยวกับการประกอบธุรกิจ
  บริษัทและบริษัทย่อยได้ให้ความสำคัญและปฏิบัติตามอย่างเคร่งครัด

-   ความเสี่ยงจากเงื่อนไขการค้ากับคู่ค้าและลูกค้า

  บริษัทย่อยตระหนักถึงความสำคัญในการดำเนินธุรกิจให้สอดคล้องและเป็นไปตามกฎระเบียบการค้ากับบริษัทคู่ค้า
  ทั้งในประเทศและต่างประเทศ เพื่อให้การดำเนินการค้าระหว่างกันเป็นไปอย่างยั่งยืน
  โดยพิจารณาถึง การปฏิบัติตามกฎระเบียบในด้านต่าง ๆ อาทิ ด้านธุรกรรมทางการเงิน
  กฎระเบียบด้านบุคลากร ด้านการขนส่งระหว่างประเทศ
  เพื่อหลีกเลี่ยงการดำเนินธุรกรรมการค้าที่ไม่สอดคล้องกับกฎระเบียบที่เกี่ยวข้อง
  อันอาจส่งผลกระทบต่อชื่อเสียงและภาพลักษณ์ขององค์กร

  มาตรการรองรับเพื่อลดความเสี่ยง
  บริษัทย่อยได้มอบหมายให้ฝ่ายกฎหมายของบริษัทย่อยดูแลและติดตามกฎระเบียบต่างๆ
  ที่เกี่ยวข้องกับการค้ากับบริษัทคู่ค้า ทั้งในประเทศและต่างประเทศ
  โดยกำหนดมาตรการป้องกันเพื่อป้องกันความเสี่ยงไม่ให้เกิดขึ้น
  หรือรองรับความเสี่ยงให้คลอบคลุมมากที่สุด

-   ความเสี่ยงจากเงื่อนไขของสัญญาซื้อขายสินค้าและบริการ

  การจัดทำสัญญาทางการค้ามีความเป็นไปได้ที่คู่สัญญาจะมีความเห็นไม่สอดคล้องกันในเงื่อนไขของสัญญา
  ทำให้ต้องแก้ไขเงื่อนไขของสัญญาให้เป็นที่พอใจด้วยกันทั้งสองฝ่ายอาจทำให้เกิดความล่าช้าในการส่งมอบสินค้าและบริการ
  การชำระค่าสินค้าและบริการโดยเฉพาะกับองค์กรขนาดกลางถึงขนาดใหญ่
  ซึ่งเป็นกลุ่มลูกค้าหลักของบริษัทย่อยมักมีเงื่อนไขของสัญญาที่ไม่สอดคล้องกัน

  มาตรการรองรับเพื่อลดความเสี่ยง
  ฝ่ายกฎหมายของบริษัทย่อยได้ศึกษาและทบทวนเงื่อนไขของสัญญาให้สอดคล้องกับความต้องการทั้งผู้ซื้อและผู้ขาย
  ให้เป็นไปตามหลักสากล
  เพื่อให้สัญญาดังกล่าวมีมาตรฐานสามารถอ้างอิงและเป็นที่ยอมรับได้และได้กำหนดให้มีการทบทวนเงื่อนไขของสัญญาเป็นประจำทุกไตรมาสเพื่อติดตามดูแลและบริหารความเสี่ยงเชิงป้องกัน
  ไม่ให้เกิดปัญหาเกี่ยวกับข้อสัญญาได้ในอนาคต

-   ความเสี่ยงจากการปรับปรุงหรือเปลี่ยนแปลงมาตรฐานการรายงานทางการเงินและข้อปฏิบัติต่างๆ
    และกฎหมายที่เกี่ยวข้องกับการดำเนินงาน

  การที่สภาวิชาชีพบัญชีจะประกาศมาตรฐานการรายงานเงินทางการเงินซึ่งปรับปรุงหรือจัดให้มีขึ้นใหม่เพื่อให้มีเนื้อหาเท่าเทียบกับมาตรฐานการรายงานทางการเงินระหว่างประเทศที่จะมีผลบังคับใช้
  เช่น มาตรฐานการรายงานทางการเงินฉบับที่ 9 “เครื่องมือทางการเงิน” ฉบับที่ 15
  “รายได้จากสัญญาที่ทำกับลูกค้า” ฉบับที่ 16 “สัญญาเช่า”
  และการนำระบบอิเล็คโทรนิคส์มาใช้ในการรับ-จ่ายเงิน
  รวมถึงส่งมอบเอกสารให้หน่วยงานของรัฐบาลโดยเฉพาะกรมสรรพากร
  อาจส่งผลกระทบต่อขั้นตอนการทำงานและระบบงานภายในต่างๆ
  ซึ่งบริษัทและบริษัทย่อยต้องปรับปรุงหรือเปลี่ยนแปลงให้สามารถทำงานได้ถูกต้องตามมาตรฐานและสอดคล้องกับกฎระเบียบต่างๆ
  ที่เกี่ยวข้อง

  มาตรการรองรับเพื่อลดความเสี่ยง บริษัทได้มอบหมายให้ฝ่ายบัญชีและการเงินดูแล ติดตาม
  ทำความเข้าใจการเปลี่ยนแปลงมาตรฐานและกฎระเบียบต่างๆ ที่เกี่ยวข้อง
  และมีการให้ความรู้และทำความเข้าใจกับทุกส่วนงานที่เกี่ยวข้องกับการเปลี่ยนแปลงดังกล่าว
  เพื่อเตรียมความพร้อมในเรื่องขั้นตอนการทำงาน ระบบงาน
  ให้สามารถดำเนินการได้อย่างถูกต้องและเหมาะสม
  เมื่อมาตรฐานและกฎหมายประกาศให้มีผลบังคับใช้

ความเสี่ยงด้านปัจจัยภายนอก (External Risk)

-   ความเสี่ยงจากสถานการณ์ภายในและต่างประเทศ

    -   ความเสี่ยงจากการเปลี่ยนแปลงของ IT Technology

-   ความก้าวหน้าและเปลี่ยนแปลงทางเทคโนโลยีสารสนเทศ ส่งผลต่อรูปแบบการดำเนินชีวิต
    และการดำเนินงานของภาคธุรกิจอยู่ตลอดเวลา และมีแนวโน้มของการเปลี่ยนแปลงดังกล่าวสูง
    และรวดเร็ว รูปแบบการใช้งาน IT ในองค์กรมีการเปลี่ยนจากการซื้อมาเป็นเจ้าของ
    เป็นการเช่าใช้งานหรือใช้บริการมากขึ้นเรื่อยๆ ตามแนวโน้ม Cloud Computing, Cloud
    Services

  มาตรการรองรับเพื่อลดความเสี่ยง บริษัทย่อยเป็นบริษัทที่ดำเนินธุรกิจมาอย่างยาวนาน
  และเป็นที่ยอมรับของบริษัทคู่ค้าผู้เป็นเจ้าของเทคโนโลยีระดับสากล
  มีการลงทุนด้านการฝึกอบรมทักษะ ทั้งภายในและต่างประเทศอย่างต่อเนื่อง
  ทั้งนี้เพื่อการพัฒนาบุคลากร ให้ได้มีการศึกษา ค้นคว้า
  และก้าวตามให้ทันต่อเทคโนโลยีที่เปลี่ยนแปลงไป
  เพื่อให้สามารถตอบสนองต่อความต้องการทางธุรกิจของลูกค้าได้อย่างมีประสิทธิภาพ
  อีกทั้งมีการพัฒนาระบบการบริหารทรัพยากรบุคคล (HRM, HRD) ในรูปแบบการให้บริการแบบ
  Cloud กับลูกค้าเพื่อตอบสนองความต้องการของลูกค้าที่ต้องการใช้งาน software ในลักษณะ
  Software as a Services แทนการซื้อมาเป็นเจ้าของ

-   ความเสี่ยงจากภัยคุกคามทางอินเตอร์เน็ต ที่มีการพัฒนาอย่างรวดเร็ว
    มีความสลับซับซ้อนมากขึ้น
    และเพิ่มระดับความรุนแรงของผลกระทบในวงกว้างในยุคของโลกไร้พรมแดน
    ที่มีแนวโน้มว่าจะลุกลามได้อย่างรวดเร็ว
    คู่ขนานไปกับการพัฒนาขีดความสามารถของเทคโนโลยีสารสนเทศ
    และภัยคุกคามดังกล่าวจะสร้างความเสียหายให้กับธุรกิจจำนวนมาก
    รวมทั้งอาจส่งผลกระทบต่อบริการศูนย์ข้อมูลที่ให้บริการแก่ลูกค้าจำนวนมากของบริษัทย่อยได้
    หากมีการโจมตีจากผู้ไม่หวังดี

  มาตรการรองรับเพื่อลดความเสี่ยง

-   มาตรฐาน ISO 27001 ด้านความปลอดภัยของข้อมูล
    นับเป็นมาตรการรองรับเพื่อลดความเสี่ยงจากการถูกโจมตีทางระบบเครือข่ายได้เป็นอย่างดี
    ซึ่งบริษัทย่อยได้มีกระบวนการเกี่ยวกับการตรวจสอบของมาตรฐานดังกล่าวอย่างสม่ำเสมอ

-   บริษัทย่อยเป็นผู้เชี่ยวชาญที่ได้รับการยอมรับจากคู่ค้าที่เป็นเจ้าของเทคโนโลยีการจัดการกับภัยคุกคามทางระบบเครือข่ายมากว่า
    20 ปี ทำให้มีประสบการณ์และความเชี่ยวชาญในการบริหารจัดการกับภัยคุกคามดังกล่าว
    ให้กับทั้งบริษัทและลูกค้าด้วย ซึ่งอาจนับได้ว่าภัยคุกคามดังกล่าว
    เป็นโอกาสทางธุรกิจของบริษัทได้เช่นกัน

-   บริษัทย่อยมีการจัดอบรมเพื่อสร้างความตระหนักถึงความปลอดภัยในการใช้งานเทคโนโลยีสารสนเทศให้กับพนักงาน
    เพื่อให้พนักงานทุกคนมีความระมัดระวังในการปฏิบัติงานและใช้งานระบบเทคโนโลยีสารสนเทศ

    -   ภาวะการหยุดชะงักหรือการขาดแคลนพลังงานไฟฟ้าที่เกิดขึ้นอย่างต่อเนื่องในหลายประเทศทั่วโลกในหลายปีที่ผ่านมา
        ไม่ว่าจะเป็นปี 2555 ที่ประเทศพัฒนาแล้วอย่างประเทศญี่ปุ่น ปี 2556
        ในประเทศปากีสถาน และปี 2557 ทั้งในประเทศอินเดีย
        และสาธารณรัฐแห่งสหภาพเมียนมาร์ที่ส่งผลกระทบต่อประเทศไทย เมื่อเดือนเมษายน
        2557 และยังรวมถึงการหยุดชะงักเป็นครั้งคราวในอีกหลายประเทศทั่วโลก
        รวมทั้งบางภูมิภาคในประเทศไทย เหตุการณ์การหยุดชะงักของพลังงานไฟฟ้า
        แม้อาจจะมีแนวโน้มที่จะเกิดขึ้นไม่สูงนักในเวลา 1-2 ปีข้างหน้า
        แต่ย่อมส่งผลกระทบเป็นอย่างมากในวงกว้างต่อการดำเนินธุรกิจ ทั้งของบริษัท คู่ค้า
        และลูกค้า ที่ใช้บริการศูนย์ข้อมูล ซึ่งต้องใช้ไฟฟ้าในการให้บริการตลอดเวลา
        หากเกิดภาวะหยุดชะงักของการจ่ายกระแสไฟฟ้าในพื้นที่ของศูนย์ข้อมูลเกินกว่า 24
        ชั่วโมง อาจทำให้ธุรกิจที่เกี่ยวข้องต้องหยุดชะงักไปด้วย

  มาตรการรองรับเพื่อลดความเสี่ยง

-   บริษัทย่อยได้มีการจัดหาอุปกรณ์ที่จะลดผลกระทบหากเกิดเหตุไฟฟ้าดับ เช่น เครื่องปั่นไฟ
    เครื่องสำรองไฟฟ้า น้ำมันสำรอง ทำให้สามารถให้บริการได้อย่างต่อเนื่อง
    และสามารถแบ่งปันความรู้ส่วนนี้ให้กับทางลูกค้าด้วย
    เพื่อเป็นโอกาสในการเสนอสินค้าประเภทนี้ต่อไป

-   บริษัทย่อยเลือกใช้อุปกรณ์ในศูนย์ข้อมูลที่มีการใช้พลังงานไฟฟ้าน้อยลง
    แต่ยังคงไว้ซึ่งประสิทธิภาพของอุปกรณ์ แม้ว่าอุปกรณ์บางประเภทจะเป็นการลงทุนที่สูงก็ตาม
    ทั้งนี้ เพื่อให้สามารถยืดเวลาในการใช้พลังงานที่มีอยู่จำกัดได้อย่างมีประสิทธิภาพ
    หากเกิดภาวะการหยุดชะงักของการจ่ายกระแสไฟฟ้าในพื้นที่ของศูนย์ข้อมูล

    -   ปัญหาความขัดแย้งและความไม่มั่นคงทางการเมืองของประเทศต่างๆ ทั่วโลก
        ทำให้เกิดการชะลอตัวในการทำธุรกิจของภาครัฐ ซึ่งความขัดแย้งทางการเมืองนั้น
        มักมีส่วนเกี่ยวโยงไปถึงการทุจริตและคอร์รัปชั่นในระดับประเทศด้วย
        ส่งผลต่อความเชื่อมั่นในการทำธุรกิจของทั้งภาครัฐและเอกชน
        ซึ่งแนวโน้มของการเกิดความขัดแย้งและไม่มั่นคงดังกล่าวมีสูงขึ้น
        ดังเห็นได้จากข่าวเหตุการณ์ต่างๆ
        จากทั่วโลกที่มีความรุนแรงและส่งผลกระทบต่อเศรษฐกิจรอบด้านสถานการณ์ดังกล่าว
        ย่อมมีผลต่อการดำเนินธุรกิจของบริษัทย่อยที่อาจมีความเสี่ยงในการเข้าไปมีส่วนในการทำธุรกิจกับผู้มีส่วนได้เสียท่ามกลางความขัดแย้งต่างๆ
        โดยไม่เจตนา และอาจมีผลต่อชื่อเสียงและความน่าเชื่อถือของบริษัทได้ในระยะยาว

  มาตรการรองรับเพื่อลดความเสี่ยง บริษัทและบริษัทย่อย
  ให้ความสำคัญกับการดำเนินธุรกิจที่มีความโปร่งใส ชัดเจน และตรวจสอบได้
  และหลีกเลี่ยงการดำเนินธุรกิจที่มีความสลับซับซ้อนในการตรวจสอบ ส่งเสริม
  ปรัชญาการดำเนินธุรกิจที่มีธรรมาภิบาลให้กับลูกค้า คู่ค้า
  ซึ่งเป็นลักษณะการดำเนินธุรกิจที่เป็นที่รับรู้และเป็นที่ยอมรับตลอด 30 ปีที่ผ่านมา
  ซึ่งตลอดมาก็จะแสดงให้เห็นว่าบริษัทไม่ได้รับผลกระทบอย่างเป็นนัยสำคัญจากความเสี่ยงดังกล่าว

-   ความเสี่ยงจากความไม่แน่นอนของนโยบายรัฐผลกระทบจากการเปลี่ยนนโนบายภาษีนำเข้า
    อาจจะมีผลกระทบกับต้นทุน หรือจากต้นทุนค่าแรงขั้นต่ำ / เสถียรภาพทางการเมือง
    เกิดการชะลอการลงทุน / sanction ประเทศไทย

  มาตรการรองรับเพื่อลดความเสี่ยง บริษัทย่อยมีการใช้งานระบบบริหารทรัพยากรขององค์กร
  (ERP) และมีการพัฒนาฐานข้อมูลเพื่อการตัดสินใจ
  จุดประสงค์เพื่อให้สามารถทราบประสิทธิภาพในการดำเนินธุรกิจได้ทันเวลา ทราบกำไร
  ต้นทุนที่มีการเปลี่ยนแปลง ทำให้สามารถบริหารต้นทุน ราคาขายได้อย่างถูกต้อง ทันเวลา

-   ความเสี่ยงด้านความปลอดภัยในการใช้งานระบบ

    -   ความเสี่ยงจากการใช้งานระบบสารสนเทศที่การควบคุมความปลอดภัยในระบบไม่เพียงพอ
        การใช้งานระบบสารสนเทศมีการเชื่อมต่อกับระบบอื่นๆ ภายนอกบริษัท
        ถ้าพนักงานขาดความตระหนักถึงความปลอดภัยในการใช้งานระบบสารสนเทศ
        (Security Awareness) ไม่มีการควบคุมความปลอดภัยในระบบที่เพียงพอ เช่น
        สิทธิการเข้าถึงระบบและข้อมูล การตั้งค่าในระบบ ไม่ติดตั้ง Anti-Virus ไม่มีการ
        Update Patch ของระบบและอุปกรณ์ต่างๆ อาจมีผลให้
        Malware/Virus/Ransomware แพร่ระบาด
        ก่อให้เกิดผลกระทบกับการทำงานและภาพลักษณ์ของบริษัท

  มาตรการรองรับเพื่อลดความเสี่ยง
  บริษัทมีการกำหนดนโยบายความปลอดภัยสำหรับระบบสารสนเทศ (Information Security
  Policy) เพื่อให้พนักงานทุกคนได้ทราบ ได้ปฏิบัติ และตระหนักถึงความปลอดภัย
  โดยนโยบายมีเป้าหมายหลัก 3 ประการคือ

-   เพื่อปกป้องและดูแลความปลอดภัยของข้อมูลที่สำคัญของบริษัท พนักงาน ลูกค้า
    ตลอดจนคู่ค้าซึ่งดำเนินธุรกิจร่วมกัน

-   เพื่อรักษาภาพพจน์ที่ดีของบริษัทให้ดำเนินธุรกิจอยู่ภายใต้บทบัญญัติของกฎหมายที่ว่าด้วยทรัพย์สินทางปัญญา

-   เพื่อเพิ่มประสิทธิภาพการใช้ระบบเทคโนโลยีสารสนเทศ
    โดยให้ปลอดภัยจากการถูกคุกคามต่างๆ ทั้งจากภายในและภายนอกองค์กร

-   ความเสี่ยงจากภัยพิบัติทางธรรมชาติที่อาจส่งผลให้เกิดการหยุดชะงักการของการดำเนินกิจการ

    -   การเข้าใช้ระบบงานหลักไม่ได้
        จะส่งผลกระทบทั้งต่อการดำเนินธุรกิจของบริษัทและผู้เกี่ยวข้องอื่นๆ ด้วย เช่น
        ลูกค้าหรือคู่ค้า

  มาตรการรองรับเพื่อลดความเสี่ยง บริษัทย่อยได้จัดทำแผนสำรองฉุกเฉิน (Disaster
  Recovery Plan) การจัดเตรียมอุปกรณ์อีเล็คทรอนิกส์ที่จำเป็นในระบบงานหลักไว้ ณ
  ศูนย์สำรอง (Disaster Recovery Center) เพื่อรองรับการทำงานในกรณีฉุกเฉิน
  รวมทั้งยังมีการสำรองข้อมูล (Tape Backup) เก็บไว้นอกสถานที่ ทั้งนี้
  เป็นไปตามแผนสำรองฉุกเฉินของบริษัท (Disaster Recovery Plan)

-   การเข้าไปปฎิบัติหน้าที่ในสำนักงานไม่ได้ อาจส่งผลกระทบต่อความต่อเนื่องในการดำเนินธุรกิจ

  มาตรการรองรับเพื่อลดความเสี่ยง บริษัทมีการจัดทำแผนสำรองฉุกเฉิน
  โดยจัดเตรียมสำนักงานสำรอง (Office Continuity)
  ไว้ในกรณีฉุกเฉินที่พนักงานมีความจำเป็นต้องย้ายสถานที่ทำงาน
  ซึ่งร่วมถึงอุปกรณ์สำนักงานและอุปกรณ์สื่อสารที่จำเป็น

ความเสี่ยงด้านการปฏิบัติงาน (Operational Risk)

-   ความเสี่ยงจากการบริหารทรัพยากรบุคคล

    -   ความรู้ความชำนาญในธุรกิจด้านเทคโนโลยีสารสนเทศนั้น
        บุคลากรถือว่าเป็นทรัพย์สินที่มีความสำคัญในการดำเนินกิจกรรมทางธุรกิจ
        เพราะต้องอาศัยความรู้และประสบการณ์เริ่มตั้งแต่การนำเสนอ
        การติดตั้งและการแก้ไขปัญหาที่อาจเกิดขึ้นจากการใช้งาน

  มาตรการรองรับเพื่อลดความเสี่ยง
  จะต้องมีการจัดฝึกอบรมให้มีความรู้ความเข้าใจอย่างลึกซึ้งในตัวสินค้าหรือระบบที่นำเสนอลูกค้า
  และต้องติดตามความก้าวหน้ารวมถึงการเปลี่ยนแปลงในสินค้านั้นๆอย่างสม่ำเสมอ
  สิ่งที่สร้างความเชื่อมั่นให้กับลูกค้าได้ คือ ใบรับรองจากเจ้าของผลิตภัณฑ์ (Certification)
  ซึ่งทางบริษัทควรให้การสนันสนุนอย่างจริงจัง

-   การรักษาทรัพยากรบุคคล หากต้องสูญเสียบุคลากรที่มีความรู้ความสามารถไป
    อาจมีผลกระทบต่อการดำเนินธุรกิจและการให้บริการที่ดีต่อลูกค้า
    อาจทำให้ลูกค้าขาดความเชื่อมั่นและหันไปใช้บริการจากคู่แข่งแทน
    การดูแลเพื่อรักษาทรัพยากรบุคคลที่มีคุณภาพไว้จึงเป็นอีกสิ่งหนึ่งที่มีความสำคัญ

  มาตรการรองรับเพื่อลดความเสี่ยง ต้องมีการดูแลทางด้านสวัสดิการด้านต่างๆให้กับพนักงาน เช่น
  รายได้ของพนักงานที่ดีเมื่อเทียบกับอุตสาหกรรมเดียวกัน การเติบโตในหน้าที่การงาน (Career
  Path) กองทุนสำรองเลี้ยงชีพ (Provident Fund)
  รวมถึงการจัดให้มีกิจกรรมและแรงงานสัมพันธ์

-   การหาคนเข้าทำงานยาก เนื่องจากแนวคิดของคนรุ่นใหม่
    มักต้องการทำกิจการที่เป็นของตนเองมากขึ้น
    จึงทำให้บุคลากรที่มีอยู่ในตลาดนั้นไม่เพียงพอต่อความต้องการซึ่งทำให้บริษัทย่อย คู่ค้า
    และลูกค้าได้รับผลกระทบเรื่องการสรรหาบุคลากรด้วยเช่นกัน

  มาตรการรองรับเพื่อลดความเสี่ยงได้เสนอให้มีการชักชวนหาเพื่อนร่วมงาน
  โดยพนักงานปัจจุบันของบริษัทเป็นผู้ช่วยหาและแนะนำมาสมัครงาน (Friend gets friend)
  อีกแนวทางหนึ่งคือการติดต่อไปยังสถาบันการศึกษาต่างๆ
  และรับนักศึกษาเข้ามาฝึกงานในช่วงเทอมสุดท้ายของการศึกษา
  ซึ่งจะสามารถคัดเลือกและรับเป็นพนักงานเมื่อจบการศึกษาแล้ว

-   ความเสี่ยงจากความซับซ้อนของกระบวนการและขั้นตอนปฏิบัติงาน

    -   ความเสี่ยงจากรูปแบบของงานบริการเทคโนโลยีสารสนเทศสำหรับองค์กร
        การใช้เทคโนโลยีสารสนเทศเพื่อสนับสนุนการดำเนินธุรกิจขององค์กรขนาดกลางถึงขนาดใหญ่
        ซึ่งเป็นกลุ่มลูกค้าหลักของบริษัทย่อยนั้น มักมีความซับซ้อนสูง
        และมีแนวโน้มที่จะสูงขึ้นเรื่อยๆ ทั้งนี้
        เนื่องจากภาวะการแข่งขันของธุรกิจที่ต้องการการพัฒนาอย่างไม่หยุดนิ่ง
        โดยเฉพาะเรื่องของการนำเทคโนโลยีสารสนเทศเข้ามาเป็นเครื่องมือสนับสนุนงาน
        และผู้ใช้บริการมักมีความต้องการที่เพิ่มมากขึ้นระหว่างการให้บริการ
        และมักส่งผลกระทบต่อการบริหารต้นทุน บุคลากร และการกำหนดค่าบริการให้เหมาะสม
        และอาจส่งผลต่อความน่าเชื่อถือของบริษัทย่อยในการคิดค่าบริการอย่างเป็นธรรม

  มาตรการรองรับเพื่อลดความเสี่ยง
  บริษัทย่อยกำหนดให้มีการจัดทำเอกสารแสดงค่าบริการและขอบเขตของงานบริการ (Service
  Catalog) แต่ละครั้งอย่างชัดเจน
  และใช้เป็นมาตรฐานและหลักฐานอ้างอิงในการให้บริการแก่ลูกค้าทุกครั้ง

-   ความเสี่ยงจากการวางแผนงานบริการติดตั้ง อุปกรณ์เทคโนโลยีสารสนเทศสำหรับองค์กร
    เป็นอุปกรณ์ขนาดใหญ่ที่มีรูปแบบการติดตั้งที่ต้องมีการเตรียมความพร้อมล่วงหน้าตามเกณฑ์ที่กำหนด
    ซึ่งมักพบกับข้อขัดข้องในการประสานงานของเจ้าหน้าที่ที่เกี่ยวข้องในการเตรียมความพร้อมดังกล่าว
    มีแนวโน้มที่จะเกิดเหตุการณ์ดังกล่าวสูง เนื่องจากองค์กรส่วนใหญ่
    โดยเฉพาะองค์กรที่ไม่มีประสบการณ์เกี่ยวกับการใช้เทคโนโลยีสารสนเทศสำหรับองค์กรมากนัก
    มักจะขาดความเข้าใจและให้ความสำคัญเกี่ยวกับการเตรียมความพร้อมไม่มากพอ
    จะส่งผลต่อระยะเวลาของงานบริการ
    ทำให้การรับมอบและการชำระค่าบริการล่าช้าไปจากแผนที่กำหนดไว้

  มาตรการรองรับเพื่อลดความเสี่ยง

-   บริษัทย่อยได้กำหนดให้มีการจัดทำคู่มือและรายการการเตรียมความพร้อม (Check List)
    ของงานบริการติดตั้งสำหรับเจ้าหน้าที่ที่เกี่ยวข้อง ทั้งของบริษัทและลูกค้า
    ให้สามารถใช้เป็นแนวทางในการเข้าติดตั้งระบบงาน

-   บริษัทย่อยมีการกำหนดผู้ประสานงานโครงการของงานบริการ (Project Manager)
    ให้เป็นผู้ประสานงานการเตรียมความพร้อม ทั้งของบริษัทและลูกค้า

-   ความเสี่ยงจากความสะดวกในการเข้าถึงการใช้เทคโนโลยีของพนักงาน

    -   ความปลอดภัยของข้อมูลจากการใช้อุปกรณ์พกพาต่างๆ ในการทำงานปัจจุบันนั้น
        การใช้อุปกรณ์พกพาเป็นเรื่องจำเป็นและป็นส่วนหนึ่งในการทำงานด้านเทคโนโลยีสารสนเทศ
        (Mobile devices)
        จึงมีความเสี่ยงที่ข้อมูลอาจสูญหายหรือข้อมูลหลุดออกไปโดยไม่ตั้งใจ
        จึงมีความจำเป็นที่จะต้องมีนโยบายในการควบคุมและการป้องกัน

  มาตรการรองรับเพื่อลดความเสี่ยง
  บริษัทได้มีนโยบายที่ต้องมีการลงทะเบียนอุปกรณ์พกพาที่จะนำมาใช้งาน (Register devices)
  ซึ่งจะมีข้อมูลว่าเป็นอุปกรณ์ของพนักงานท่านใด
  รวมทั้งเป็นการป้องกันไม่ให้อุปกรณ์ที่ไม่ได้ถูกลงทะเบียนเข้ามาใช้งานในระบบต่างๆได้
  อุปกรณ์ต่างๆนั้นพนักงานต้องทำการตั้งค่ารหัสเข้าใช้งาน (Password) เสมอ หากอุปกรณ์สูญหาย
  ก็จะมีกระบวนการในการป้องกันข้อมูล เช่น การลบข้อมูลผ่านทางระบบไร้สาย (Remote wipe)
  ไปยังอุปกรณ์นั้นๆ

  นอกจากนั้น บริษัทย่อยได้มีการติดตั้งระบบ Firewall
  เพื่อความปลอดภัยในการเข้าถึงข้อมูลจากอุปกรณ์ภายนอกองค์กรตามมาตรฐานความปลอดภัยของข้อมูล

-   การใช้ซอฟต์แวร์ที่ไม่ถูกกฎหมาย
    เนื่องจากการใช้งานที่มีความหลากหลายพนักงานอาจลงซอฟต์แวร์ที่ไม่ถูกกฎหมาย
    ซึ่งต้องมีการควบคุมดูแลและมีกระบวนการป้องกันเพราะถือว่าเป็นการละเมิดลิขสิทธิ์

  มาตรการรองรับเพื่อลดความเสี่ยง

-   บริษัทย่อยกำหนดข้อปฏิบัติ มิให้พนักงานลงซอฟต์แวร์ที่ไม่มีลิขสิทธิ์ตามกฎหมาย
    และให้พนักงานลงนามรับทราบในข้อปฏิบัติดังกล่าวทั้งนี้หน่วยงานเทคโนโลยีสารสนเทศของบริษัทย่อยยังมีระบบงานที่ช่วยตรวจเช็คและแจ้งเตือนจำนวนผู้ใช้ซอฟต์แวร์ตามลิขสิทธิ์ที่มีเพื่อให้มีการบริหารจัดการจำนวนลิขสิทธิ์ของซอฟท์แวร์ให้ถูกต้องและเหมาะสมกับจำนวนผู้ใช้งาน

-   บริษัทย่อยมีแผนงานในการใช้งานซอฟต์แวร์แบบ Cloud Services
    เพื่อช่วยในการบริหารจัดการและควบคุมจำนวนลิขสิทธิ์ของซอฟต์แวร์

-   ความเสี่ยงจากการเช่าใช้อาคารและพื้นที่สำหรับธุรกิจศูนย์ข้อมูล

  บริการศูนย์ข้อมูล (Data Center) ของบริษัทย่อย
  เป็นธุรกิจที่มุ่งเน้นความปลอดภัยทั้งทางด้านกายภาพและระบบการจัดการ
  จึงจะสามารถสร้างความน่าเชื่อถือและเป็นที่ยอมรับในการใช้บริการจากคู่ค้าและลูกค้าได้ ปัจจุบัน
  บริษัทย่อยให้บริการศูนย์ข้อมูลแก่ลูกค้าที่ต้องเข้ามาใช้พื้นที่อยู่เสมอ ดังนั้น
  การบริหารจัดการอาคารและพื้นที่โดยรวม จึงจำเป็นต้องได้รับการดูแลอย่างเคร่งครัด
  ซึ่งอาจมีความแตกต่างจากการใช้พื้นที่สำหรับสำนักงานทั่วไป
  ตั้งแต่ระบบรักษาความปลอดภัยก่อนเข้าอาคาร สภาพแวดล้อมภายนอกและภายในอาคาร
  การใช้เครื่องมือและอุปกรณ์ของอาคาร โดยเฉพาะอุปกรณ์ไฟฟ้าและสายไฟฟ้า
  ที่หากมีอายุการใช้งานที่ไม่เหมาะสม อาจก่อให้เกิดเพลิงไหม้
  ซึ่งจะส่งผลกระทบรุนแรงต่อการดำเนินธุรกิจของบริษัทย่อยเป็นอย่างมาก

  มาตรการรองรับเพื่อลดความเสี่ยง
  หน่วยงานเทคโนโลยีสารสนเทศของบริษัทย่อยและฝ่ายบริหารอาคารพรีเมียร์เพลซ
  จัดให้มีการวางแผนร่วมกันเกี่ยวกับการดูแลอาคารและสถานที่
  ผ่านการประชุมการจัดการด้านความปลอดภัยของอาคารร่วมกันเป็นประจำทุกไตรมาส
  เพื่อรายงานและติดตามสถานการณ์
  ความคืบหน้ากรณีที่ต้องมีการปรับปรุงการจัดการอาคารให้มีความปลอดภัยต่อการดำเนินธุรกิจศูนย์ข้อมูลของบริษัทย่อย
  และในกรณีที่มีเหตุการณ์ฉุกเฉิน
  บริษัทย่อยจะจัดทำเอกสารแจ้งปัญหาไปยังฝ่ายบริหารอาคารเพื่อการปรับปรุงและแก้ไขเป็นกรณีไป

ความเสี่ยงด้านการทุจริตและคอร์รัปชั่น (Corruption Risk)

ปัญหาการทุจริตคอร์รัปชั่น เป็นทั้งปัจจัยภายใน ปัจจัยภายนอก
รวมถึงปัจจัยในระดับมหภาคที่ทั่วโลกกำลังตระหนัก
และมีกิจกรรมที่อาจมีความเสี่ยงที่จะบ่งชี้ว่าเป็นการทุจริตคอร์รัปชั่นได้ในวงกว้าง ครอบคลุมตั้งแต่
การขาย การบริการ การจ้างงาน การจัดซื้อจัดจ้าง การบริจาค
การให้การสนับสนุนในรูปแบบต่างๆ การเลี้ยงรับรอง ไปจนถึงการให้และรับของขวัญ
ซึ่งเป็นกิจกรรมที่เกิดขึ้นอยู่ตลอดเวลาในการดำเนินธุรกิจของบริษัท
และอาจเป็นสาเหตุให้เกิดต้นทุนที่สูงขึ้นโดยไม่จำเป็น
และส่งผลกระทบกับชื่อเสียงความน่าเชื่อถือของบริษัทได้เป็นอย่างมากหากไม่ได้รับการตรวจสอบอย่างเข้มงวด

  มาตรการรองรับเพื่อลดความเสี่ยง

-   บริษัทและบริษัทย่อยได้กำหนดนโยบายและจัดทำคู่มือการต่อต้านการทุจริตและคอร์รัปชั่น
    เพื่อส่งมอบให้กับผู้บริหารและพนักงานของบริษัทได้นำไปถือเป็นแนวทางปฏิบัติต่อไป

-   การกำหนดกิจกรรมสนับสนุนและส่งเสริมการต่อต้านการทุจริตคอร์รัปชั่นให้มีความชัดเจนยิ่งขึ้น
    อาทิ การจัดทำภาพยนตร์สั้นเพื่อใช้ในการสื่อสารผ่านสื่อดิจิตัลภายในองค์กรตั้งแต่ปี 2557
    และเผยแพร่ให้แก่ผู้บริหารและพนักงานทุกคนอย่างต่อเนื่อง
    การจัดการฝึกอบรมให้กับผู้บริหารและพนักงานทุกคนตั้งแต่ปี 2559 อย่างต่อเนื่อง

-   บริษัทย่อยได้จัดการฝึกอบรมพนักงานทุกระดับชั้นให้มีความรู้ความเข้าใจที่ตรงกันเกี่ยวกับการต่อต้านการทุจริตคอร์รัปชั่น

-   บริษัทย่อยได้จัดให้มีการประเมินความเสี่ยง และติดตามเป็นประจำทุกปี

-   ขอบเขตการตรวจสอบมีดังต่อไปนี้

    -   สอบทานการปฏิบัติงานว่าเป็นไปอย่างถูกต้อง ตรงตามนโยบาย คู่มือปฏิบัติ
        อำนาจดำเนินการ ระเบียบปฏิบัติ และกฏหมาย ข้อกำหนดต่างๆ ที่เกี่ยวข้อง

    -   สอบทานเอกสารหลักฐานต่างๆ ของบริษัทที่ระบุใน “หลักฐานอ้างอิง” ตามหลักเกณฑ์ 71
        ข้อของ “แบบประเมินตนเองเกี่ยวกับมาตราการต่อต้านการคอร์รัปชั่น”
        โดยพิจารณาความพอเพียงและความเหมาะสมของเอกสารหลักฐาน
        (ตามลักษณะการบริหารจัดการ และขนาดของบริษัท)

    -   สอบทานเอกสารหลักฐานต่างๆ
        ของบริษัทในการประชุมของคณะกรรมการบริหารความเสี่ยง
        เพื่อติดตามผลการประเมินความเสี่ยงด้านการทุจริตคอร์รัปชั่นจากการดำเนินงาน

4. ทรัพย์สินที่ใช้ในการประกอบธุรกิจ

4.1 ทรัพย์สินหลักที่บริษัทและบริษัทย่อยใช้ในการประกอบธุรกิจ

 ณ วันที่ 31 ธันวาคม 2560 ทรัพย์สินที่ใช้ในการประกอบธุรกิจ มีดังนี้ 

  -------------------------------- ------------------ --------------- -------------------------------------------------------
  ประเภท/ลักษณะทรัพย์สิน               ลักษณะกรรมสิทธิ์       มูลค่าตามบัญชีสุทธิ   ภาระผูกพัน

                                                      (ล้านบาท)        

  อสังหาริมทรัพย์เพื่อการลงทุน            บริษัทเป็นเจ้าของ (PT) 253.9           ใช้เป็นหลักประกันเงินกู้ยืมระยะยาวกับธนาคารแห่งหนึ่งในวงเงินกู้จำนวน
                                                                      200 ล้านบาท

  ที่ดิน 1 แปลง ที่ตั้ง เลขที่ 2                                               
  อาคารพรีเมียร์เพลซ ซอยพรีเมียร์ 2                                         
  ถนนศรีนครินทร์ แขวงหนองบอน                                             
  เขตประเวศ กรุงเทพมหานคร รวมเนื้อที่ 6                                    
  ไร่ 1 งาน 51 ตารางวา                                                 
  พร้อมสำนักงานให้เช่า พื้นที่รวม                                             
  11,295.00 ตารางเมตร พื้นที่ให้เช่า                                        
  9,688.05 ตารางเมตร                                                  

  1. เครื่องคอมพิวเตอร์และอุปกรณ์        บริษัทย่อยเป็นเจ้าของ   47.5            สินทรัพย์ภายใต้สัญญาเช่าดำเนินงานจำนวน 6 ล้านบาท
                                   (DCS)                              

  2. พื้นที่เช่าจำนวน 4 แห่ง             สัญญาเช่า (DCS)      41.2            
  ใช้เป็นอาคารสำนักงานของบริษัทย่อย                                         

  2.1 พื้นที่เช่า ตามสัญญาเช่าอายุ 3 ปี                                         
  ตั้งแต่ปี 2556 ถึง ปี 2559 ที่ตั้ง เลขที่ 25                                    
  อาคารกรุงเทพประกันภัย/วาย ดับบลิว ซี                                      
  เอ ถนนสาทรใต้ แขวงทุ่งมหาเมฆ                                           
  เขตสาทร กรุงเทพมหานคร                                                

  2.2 พื้นที่เช่า ตามสัญญาเช่าอายุ 3 ปี                                         
  ตั้งแต่ปี 2555 ถึง ปี 2558 ที่ตั้ง เลขที่ 2                                     
  พรีเมียร์เพลซ ซอยพรีเมียร์ 2                                              
  ถนนศรีนครินทร์ แขวงหนองบอน                                             
  เขตประเวศ กรุงเทพมหานคร                                              

  2.3 พื้นที่เช่า ตามสัญญาเช่าอายุ 3 ปี                                         
  ตั้งแต่ปี 2558 ถึง ปี 2561 ที่ตั้ง เลขที่                                       
  422/32 ถนนช้างคลาน ตำบลช้างคลาน                                       
  อำเภอเมืองเชียงใหม่ จังหวัดเชียงใหม่                                       

  2.4 พื้นที่เช่า ตามสัญญาเช่าอายุ 2 ปี                                         
  ตั้งแต่ปี 2559 ถึงปี 2561 เลขที่ 789/200                                    
  หมู่ 1 ตำบลหนองขาม อำเภอศรีราชา                                        
  จังหวัดชลบุรี                                                           

  3) สัญญาเช่าระยะยาว 1 แห่ง          สิทธิการเช่า (DCS)    4.3              
  เพื่อใช้เป็นอาคารสำนักงานของบริษัทย่อย                                      
  อายุสัญญาเช่า 30 ปี ตั้งแต่ปี 2551 ถึงปี                                      
  2565 ที่ตั้ง เลขที่ 1 ซอยพรีเมียร์ 2                                         
  ถนนศรีนครินทร์ แขวงหนองบอน                                             
  เขตประเวศ กรุงเทพมหานคร                                              
  -------------------------------- ------------------ --------------- -------------------------------------------------------

ทรัพย์สินที่ไม่มีตัวตนที่สำคัญในการประกอบธุรกิจ

บริษัทย่อย: บริษัท ดาต้าโปร คอมพิวเตอร์ ซิสเต็มส์ จำกัด (DCS)
ได้จดทะเบียนเครื่องหมายการค้า/บริการ และลิขสิทธิ์ ภายในประเทศกับกรมทรัพย์สินทางปัญญา
ดังนี้

+---------------+-----------+-----------------+--------+--------------+
| รูปแบบเค       | ชื่อเจ้าของ  | ป               | เลขทะเ | ระ           |
| รื่องหมาย/ลิขสิทธิ์ |           | ระเภทสินค้า/บริการ | บียน/เล | ยะเวลาคุ้มครอง |
|               |           |                 | ขที่คำขอ |              |
+---------------+-----------+-----------------+--------+--------------+
| 1. เครื่องหมาย  | DCS       | บริการ (จำพวก 41 | บ      | 10 ปี         |
| DCS Datapro   |           | บริการฝึกอบรมคว   | 36416/ |              |
| Computer      |           | ามรู้ทางด้านซอฟแวร์ | 649353 |              |
| System        |           | และคอมพิวเตอร์)   |        |              |
+---------------+-----------+-----------------+--------+--------------+
| 2. เครื่องหมาย  | DCS       | บริการ (จำพวก 42 | บ      | 10 ปี         |
| DCS           |           | บริการจัดทำซ      | 36420/ |              |
|               |           | อฟต์แวร์คอมพิวเตอร์ | 649351 |              |
|               |           | ให้คำปรึกษา       |        |              |
|               |           | ด้านระบบสารสนเทศ |        |              |
|               |           | ให้เช่าคอม        |        |              |
|               |           | พิวเตอร์และอุปกรณ์) |        |              |
+---------------+-----------+-----------------+--------+--------------+
| 3. เครื่องหมาย  | DCS       | บริการ (จำพวก 42 | บ      | 10 ปี         |
| DCS Datapro   |           | บริการจัดทำซ      | 36424/ |              |
| Computer      |           | อฟต์แวร์คอมพิวเตอร์ | 649354 |              |
| System        |           | ให้คำปรึกษา       |        |              |
|               |           | ด้านระบบสารสนเทศ |        |              |
|               |           | ให้เช่าคอม        |        |              |
|               |           | พิวเตอร์และอุปกรณ์) |        |              |
+---------------+-----------+-----------------+--------+--------------+
| 4. เครื่องหมาย  | DCS       | บริการ (จำพวก 41 | บ      | 10 ปี         |
| DCS           |           | บริการฝึกอบรมคว   | 36432/ |              |
|               |           | ามรู้ทางด้านซอฟแวร์ | 649350 |              |
|               |           | และคอมพิวเตอร์)   |        |              |
+---------------+-----------+-----------------+--------+--------------+
| 5. เครื่องหมาย  | DCS       | บริการ (จำพวก 38 | บ      | 10 ปี         |
| DCS Datapro   |           | บ               | 38310/ |              |
| Computer      |           | ริการให้คำปรึกษาแล | 649352 |              |
| System        |           | ะจัดการด้านคอมพิวเ |        |              |
|               |           | ตอร์เพื่อการสื่อสาร) |        |              |
+---------------+-----------+-----------------+--------+--------------+
| 6. เครื่องหมาย  | DCS       | บริการ (จำพวก 38 | บ      | 10 ปี         |
| DCS           |           | บ               | 38581/ |              |
|               |           | ริการให้คำปรึกษาแล | 649349 |              |
|               |           | ะจัดการด้านคอมพิวเ |        |              |
|               |           | ตอร์เพื่อการสื่อสาร) |        |              |
+---------------+-----------+-----------------+--------+--------------+
| 7. ลิขสิทธิ์      | DCS       | งานวรรรณกรรม    | ว1     | ตลอด         |
| โปร           |           |                 | .2637/ | อายุผู้สร้างสรรค |
| แกรมคอมพิวเตอร์ | (รับโอ     |                 | 173372 | ์และมีอยู่ต่อไปอีก |
| Thailand      | นสิทธิ์มาจาก |                 |        | เป็นเวลาห้าสิบปี |
| Payroll Tax   | ผู้สร้างสร   |                 |        | นับแต่ผู้สร้างสรร |
| Localization  | รค์ซึ่งเป็นบุค |                 |        | ค์ถึงแก่ความตาย |
| for           | คลธรรมดา) |                 |        |              |
| PeopleSoft    |           |                 |        |              |
| Enterprise    |           |                 |        |              |
+---------------+-----------+-----------------+--------+--------------+
| 8. ลิขสิทธิ์      | DCS       | งานวรรรณกรรม    | ว1     | ตลอด         |
| โปร           |           |                 | .2770/ | อายุผู้สร้างสรรค |
| แกรมคอมพิวเตอร์ | (รับโอ     |                 | 181721 | ์และมีอยู่ต่อไปอีก |
| Thailand Tax  | นสิทธิ์มาจาก |                 |        | เป็นเวลาห้าสิบปี |
| Localization  | ผู้สร้างสร   |                 |        | นับแต่ผู้สร้างสรร |
| for Oracle JD | รค์ซึ่งเป็นบุค |                 |        | ค์ถึงแก่ความตาย |
| Edwards       | คลธรรมดา) |                 |        |              |
| EnterpriseOne |           |                 |        |              |
+---------------+-----------+-----------------+--------+--------------+
| 9. ลิขสิทธิ์      | DCS       | งานวรรรณกรรม    | ว1     | ตลอด         |
| โปร           |           |                 | .2771/ | อายุผู้สร้างสรรค |
| แกรมคอมพิวเตอร์ | (รับโอ     |                 | 181722 | ์และมีอยู่ต่อไปอีก |
| Thailand Tax  | นสิทธิ์มาจาก |                 |        | เป็นเวลาห้าสิบปี |
| Localization  | ผู้สร้างสร   |                 |        | นับแต่ผู้สร้างสรร |
| for Oracle JD | รค์ซึ่งเป็นบุค |                 |        | ค์ถึงแก่ความตาย |
| Edwards World | คลธรรมดา) |                 |        |              |
+---------------+-----------+-----------------+--------+--------------+
| 10. เครื่องหมาย | DCS       | บริการ (จำพวก 43 | บ      | 10 ปี         |
| Thailand      |           | บร              | 47417/ |              |
| Travel Online |           | ิการรับจองที่พักชั่วคร | 709456 |              |
|               |           | าวผ่านทางเวบไซด์) |        |              |
+---------------+-----------+-----------------+--------+--------------+
| 11. เครื่องหมาย | DCS       | บริการ (จำพวก 35 | บ      | 10 ปี         |
| N             |           | บริการการจัด      | 56247/ |              |
| etworkAbility |           | การระบบสำนักงาน) | 796106 |              |
+---------------+-----------+-----------------+--------+--------------+
| รูปแบบเค       | ชื่อเจ้าของ  | ป               | เลขทะเ | ระ           |
| รื่องหมาย/ลิขสิทธิ์ |           | ระเภทสินค้า/บริการ | บียน/เล | ยะเวลาคุ้มครอง |
|               |           |                 | ขที่คำขอ |              |
+---------------+-----------+-----------------+--------+--------------+
| 12. เครื่องหมาย | DCS       | บริการ (จำพวก 35 | บ      | 10 ปี         |
| THOUGHTCLOUD  |           | บริการการจัด      | 61715/ |              |
|               |           | การระบบสำนักงาน) | 857263 |              |
+---------------+-----------+-----------------+--------+--------------+
| 13. เครื่องหมาย | DCS       | บริการ (จำพวก 35 | บ      | 10 ปี         |
| CloudNotes    |           | บริการการจัด      | 59845/ |              |
|               |           | การระบบสำนักงาน) | 857264 |              |
+---------------+-----------+-----------------+--------+--------------+

นอกจากนี้ บริษัท ดาต้าโปร คอมพิวเตอร์ ซิสเต็มส์ จำกัด (DCS)
ได้จดทะเบียนเครื่องหมายการค้า/บริการ และลิขสิทธิ์ ในต่างประเทศ ดังนี้

  ---------------------- ---------- ------------------------- ------------------ -------------------- ----------------
  รูปแบบเครื่องหมาย/ลิขสิทธิ์   ชื่อเจ้าของ   ประเทศ                    ประเภทสินค้า/บริการ   เลขทะเบียน/เลขที่คำขอ   ระยะเวลาคุ้มครอง

  1. เครื่องหมาย DCS       DCS        สาธารณรัฐแห่งสหภาพเมียนมาร์   Service (Class 38, IV/19369/2014        -
  Datapro Computer                                            Class 41and Class                       
  System                                                      42)                                     
  ---------------------- ---------- ------------------------- ------------------ -------------------- ----------------

4.2 นโยบายการลงทุน

นอกจากธุรกิจปัจจุบัน บริษัทยังไม่มีนโยบายจะลงทุนในธุรกิจอื่น

5. ข้อพิพาททางกฎหมาย

ณ วันที่ 31 ธันวาคม 2560 บริษัทและบริษัทย่อยไม่มีข้อพิพาททางกฎหมาย
ที่ก่อให้เกิดผลเสียหายต่อบริษัทและบริษัทย่อยที่มีจำนวนสูงกว่าร้อยละ 5 ของส่วนของผู้ถือหุ้น
และไม่มีข้อพิพาททางกฎหมายอื่นใดที่อาจก่อให้เกิดผลกระทบต่อการดำเนินธุรกิจอย่างมีนัยสำคัญ

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

ชื่อบริษัท : บริษัท พรีเมียร์ เทคโนโลยี จำกัด (มหาชน)

เลขทะเบียนบริษัท : 0107535000320

ประเภทธุรกิจ : ดำเนินธุรกิจลงทุนในธุรกิจเทคโนโลยีสารสนเทศ

และให้เช่าอาคารสำนักงาน

สถานที่ตั้ง : เลขที่ 1 อาคารพรีเมียร์คอร์เปอเรทปาร์ค ซอยพรีเมียร์ 2
ถนนศรีนครินทร์ แขวงหนองบอน เขตประเวศ
กรุงเทพมหานคร 10250

โทรศัพท์ : 0-2301-1550

โทรสาร : 0-2398-1188

Homepage : www.premier-technology.co.th

ทุนจดทะเบียน : 283,888,942 บาท

จำนวนหุ้นสามัญที่ออกจำหน่ายแล้ว : 283,888,942 หุ้น

งานเลขานุการบริษัท 

โทรศัพท์ : 0-2301-1569

โทรสาร : 0-2748-2063

E-mail : teerapol@pfc.premier.co.th

นักลงทุนสัมพันธ์

โทรศัพท์ : 0-2684-8405

โทรสาร : 0-2677-3500

E-mail : ircontact@premier-technology.co.th

นิติบุคคลที่บริษัทถือหุ้นตั้งแต่ร้อยละ 10 ขึ้นไป: บริษัทย่อย

ชื่อบริษัท : บริษัท ดาต้าโปร คอมพิวเตอร์ ซิสเต็มส์ จำกัด

เลขทะเบียนบริษัท : 0105529045455

ประเภทธุรกิจ : ให้บริการเทคโนโลยีสารสนเทศสำหรับธุรกิจแบบครบวงจร

(Total Enterprise Solution and Service Provider)

สถานที่ตั้ง : เลขที่ 1 อาคารพรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์
แขวงหนองบอน เขตประเวศ
กรุงเทพมหานคร 10250

โทรศัพท์ : 0-2684-8484

โทรสาร : 0-2677-3500 – 2

Homepage : www.datapro.co.th

ทุนจดทะเบียน : 100,000,000 บาท

จำนวนหุ้นสามัญที่ออกจำหน่ายแล้ว : 1,000,000 หุ้น

จำนวนหุ้นที่บริษัทถืออยู่ : 999,988 หุ้น

ชื่อบริษัท : Datapro Computer Systems (Myanmar) Company Limited

เลขทะเบียนบริษัท : 752FC/2014-2015

ประเภทธุรกิจ : ให้บริการเกี่ยวกับระบบคอมพิวเตอร์

สถานที่ตั้ง : Room No. 117 Inya Lake Hotel, 37 Kaba Aye Pagoda Road,

Mayangone Township, Yangon,

The Republic of the Union of Myanmar

โทรศัพท์ : 0-2684-8484

โทรสาร : 0-2677-3500 – 2

Homepage : www.datapro.co.th

ทุนจดทะเบียน : 50,000 US$

จำนวนหุ้นสามัญที่ออกจำหน่ายแล้ว : 50,000 หุ้น

จำนวนหุ้นที่บริษัทถืออยู่ : - หุ้น

จำนวนหุ้นที่บริษัทย่อยถืออยู่ : 49,999 หุ้น

บุคคลอ้างอิงอื่นๆ

1) นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

เลขที่ 93 ถนนรัชดาภิเษก แขวงดินแดง เขตดินแดง กรุงเทพมหานคร 10400

โทรศัพท์ 0-2009-9378-89 โทรสาร 0-2009-9476 Call center 0-2009-9999

Website : http://www.set.or.th/tsd

E-mail : TSDCallCenter@set.or.th

2) ผู้แทนผู้ถือหุ้นกู้ -ไม่มี-

3) ผู้สอบบัญชีประจำปี 2560

นางสาวศิริรัตน์ ศรีเจริญทรัพย์ ผู้สอบบัญชีรับอนุญาตเลขที่ 5419 หรือ

นายณรงค์ พันตาวงษ์ ผู้สอบบัญชีรับอนุญาตเลขที่ 3315 หรือ

นางสาวสุพรรณี ตริยานันทกุล ผู้สอบบัญชีรับอนุญาตเลขที่ 4498

บริษัท สำนักงาน อีวาย จำกัด

อาคารเลครัชดา ชั้น 33 เลขที่ 193/136-137 ถนนรัชดาภิเษกตัดใหม่

เขตคลองเตย กรุงเทพมหานคร 10110

โทรศัพท์ 0-2264-0777, 0-2261-9190

โทรสาร 0-2264-0789 - 90, 0-2661-9192

4) ที่ปรึกษาทางการเงิน -ไม่มี-

5) ที่ปรึกษากฎหมาย -ไม่มี-

6) ที่ปรึกษาหรือผู้จัดการภายใต้สัญญาการจัดการ

สัญญาว่าจ้างบริหารและให้คำปรึกษาธุรกิจ

บริษัท พรีเมียร์ ฟิชชั่น แคปปิตอล จำกัด

เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์

แขวงหนองบอน เขตประเวศ กรุงเทพมหานคร 10250

โทรศัพท์ 0-2301-1000

โทรสาร 0-2398-1188